Σίρλεϋ Βάλενταϊν, Studio Υπό το Μηδέν, κριτική: Κώστας Γεωργουσόπουλος\nHome » Σιρλευ Βαλενταιν, 2000 » Σιρλει Βαλενταιν, Κωστας Γεωργουσοπουλος\nΣιρλει Βαλενταιν, Κωστας Γεωργουσοπουλος\nPosted in Σιρλευ Βαλενταιν, 2000\nΚριτική του Κώστα Γεωργουσόπουλου στην εφημερίδα «τα Νέα» για την παράσταση «Σίρλεϋ Βαλεντάϊν»\nΈχει πολύ ενδιαφέρον η διαπίστωση πως το αθάνατο μπουλβάρ οφείλει την αθανασία του στη δυναμική του γενετικού του κώδικα! Πράγματι, αυτός ο κώδικας έχει την ικανότητα να προσαρμόζεται κάθε φορά, να μεταμορφώνεται, να αλλάζει ποιότητα και λειτουργίες. Στο βάθος-βάθος, το πρώτο γονίδιό του βρίσκεται στα έργα του Μενάνδρου, δηλαδή στην πρώτη, στην ιστορία του θεάτρου, καταγραφή του αστικού κοινωνικού μορφώματος μέσω της μιμητικής πράξεως.\nΟ Μένανδρος πρώτος σπάει τον παλιό αριστοφανικό κώδικα του πολιτικού θεάτρου και της πολιτικής κριτικής και περιορίζει την κριτική του στα αστικά ήθη και στις πάγιες συμπεριφορές του αστικού πυρήνα, της οικογένειας. Τσιγκούνηδες πατεράδες, στριφνοί πεθεροί, γλεντζέδες γιοι, μιξοπαρθένες θυγατέρες, καλόκαρδες πόρνες, υποχρεωτικές ρουφιάνες, πειναλέοι, καπάτσοι και μπούφοι υπηρέτες, συμφεροντολόγοι εραστές, νόθα παιδιά, χαμένα παιδιά, ερωτικές απιστίες, μοιχείες, παρεξηγήσεις, νωθροί άνθρωποι, τυχεροί, άτυχοι, νεόπλουτοι και ξοφλημένοι. Ιδού το πάνθεον του μπουλβάρ, όπως σε συνεχείς μεταμορφώσεις έφτασε στην αποθέωσή του, ιδιαίτερα στη Γαλλία στο μεσοπόλεμο, και με συνεχείς «μεταστάσεις» ευδοκίμησε έως τις μέρες μας στη Γερμανία, στην κινηματογραφική Ιταλία, στη Σοβιετική Ένωση (για θυμηθείτε το σοσιαλιστικό μπουλβάρ του Αρμπούζωφ: « Καημένε μου Μάρικ», «Μακρινός δρόμος», «Μια ιστορία από το Ιρκούτσκ», «Φθινοπωρινή ιστορία») και, βέβαια, στην Αγγλία και στην Αμερική, ο Νηλ Σάϊμον είναι η ευτυχέστερη τελευταία μετεμψύχωση του Μενάνδρου. Ο Ουϊλλυ Ράσσελ δεν είναι άγνωστος στον τόπο μας. Ήδη, η Βουγιουκλάκη είχε παρουσιάσει και το «Εκπαιδεύοντας τη Ρίτα» και τη «Σίρλεϋ Βαλεντάϊν». Πρόσφατα, επίσης, παρουσιάστηκε το έργο «Δεσμοί αίματος».\nΟ Ράσσελ ανήκει σε αυτή την αξιόλογη ομάδα των τελευταίων [όχι όμως και των εσχάτων – έλεγα κάποτε πως όπως ο κόσμος ξεκίνησε με το γνωστό τρίο του Παραδείσου (εκείνος, εκείνη και ο… όφις) έτσι ως μπουλβάρ και θα τελειώσει] αναμορφωτών του ενδόξου είδους.\nΤώρα το πανέξυπνο μονολογικό έργο του «Σίρλεϋ Βαλεντάϊν» παιζόταν από την Μίρκα Παπακωνσταντίνου στο θέατρο «Ήβη», και πάλι εντυπωσίαζε με τη φρεσκάδα της γραφής, το διαβρωτικό, αλλά όχι καταλυτικό, χιούμορ, την κοινωνική του κριτική, την ψυχογραφική του λεπτότητα και την τίμια, χωρίς υπερβολές, ρεαλιστική καταγραφή της καθημερινότητας μιας τυπικής Ευρωπαίας νοικοκυράς, στην κρίσιμη κυρίως ερωτική ηλικία.\nΟ καμβάς απλούστατος, κοινότοπος. Μια καταπιεσμένη νοικοκυρά αφήνει την πληκτική, συνοικιακή της συζυγική και μητρική ζωή, φτάνει στα ελληνικά ( κι όποια άλλα θέλετε… εξωτικά) νησιά, χαίρεται τον έρωτα ενός ψαρά και επιλέγει την απλή, ζεστή, μεσογειακή ατμόσφαιρα, την ανειμένη ηθική για το υπόλοιπο του βίου της.\nΔραματολογικές συγκρίσεις με τη «Νόρα» του Ίψεν, π.χ., είναι μάλλον υπερβολικές, θα έλεγα όμως πως το «πρόβλημα» της Νόρας δίνει την ευκαιρία στον Ράσσελ να δημιουργήσει μια ανάλογη προβληματική με τη μέθοδο της απλουστευτικής εκλαΐκευσης.\nΤίμιας, ευθύβολης, αλλά σχηματικής, εκ των πραγμάτων, αφού το μπουλβάρ είναι ένας αποχυμωτής που όλα τα λιώνει και κρατάει συνήθως τον αφρό.\nΦοβάμαι πως στην παράσταση του θεάτρου «Ήβη» ο σκηνοθέτης ήταν καταρχήν περιττός. Τι μπορούσε να διδάξει ένας άπειρος νέος, όπως ο Νίκος Καραγέωργος (καλός ηθοποιός, βέβαια), στη Μίρκα Παπακωνσταντίνου σε ένα μονόλογο; Εξάλλου, δεν διέκρινα καμία αλλαγή, μετατόπιση ή απόρριψη του γνωστού υποκριτικού της κώδικα. Η Μίρκα Παπακωνσταντίνου, όταν παίζει κωμωδία, καταφεύγει, όπως είναι απαραίτητο, στη μανιέρα της. Ηθοποιός κωμικός χωρίς μανιέρα δεν φάνηκε ακόμα στον ορίζοντα. Με τεράστια πείρα στο είδος, η Παπακωνσταντίνου έχει δημιουργήσει το εκφραστικό της τυπολόγιο, τους προσωπικούς ρυθμούς της, τις σημαίνουσες παύσεις και τις εύγλωττες μούτες.\nΒέβαια, ο Νίκος Καραγέωργος κάτι έπρεπε να κάνει για να μην αισθάνεται περιττός. Και γέμισε τη σκηνή με περιττά πράγματα! Επιστράτευσε τους μαθητές μιας σχολής, σεμιναρίου κ.τ.λ. και παραγέμισε με χορευτικά και αυτοσχεδιαστικά μικροδρώμενα το μονόλογο. Ένα τουρλού τουρλού.\nΔεν λέω πως έβλαψε το κείμενο, αλλά δεν κατενόησα την ανάγκη μιας τέτοιας φασαρίας, χωρίς λόγο. Η Μίρκα Παπακωνσταντίνου, μέσα στο ευέλικτο σκηνικό του Γαβαλά, έπαιξε κυριολεκτικά με την εύφορη μετάφραση του Παύλου Μάτεσι. Μια μετάφραση παφλάζουσα αλλά και τρυφερή, ερωτική αλλά και «πληκτική», αφού χρειαζόταν να καταγράφει μουσικά με λέξεις ανάλογα συναισθήματα. Η Παπακωνσταντίνου είναι ηθοποιός με χιούμορ, με καταιγιστικούς ρυθμούς, με άνετες μετατροπές ύφους, με αιφνιδιασμούς. Ξέρει να επικοινωνεί με το κοινό και συχνά να του κλείνει συνωμοτικά το μάτι.\nΈδωσε μια Σίρλεϋ Βαλεντάϊν «Ευρωπαία», που μπορεί να τη συναντήσει κανείς στο Όσλο, στη Δρέσδη, στη Λυών, αλλά και στην Πάτρα, στην Κομοτηνή και, σίγουρα, σε μια ταβέρνα στην Πάρο, παρέα με ούζο και τοπική νεολαία.


Μεγάλο συλλαλητήριο στην Ηγουμενίτσα! ΔΕΙΤΕ TO ΒΙΝΤΕΟ | GREECE / PRESS / NEWS\nΜεγάλο συλλαλητήριο στην Ηγουμενίτσα! ΔΕΙΤΕ TO ΒΙΝΤΕΟ\nΣε απεργιακό κλοιό βρίσκεται η χώρα. Πρωτοφανής σε όγκο και παλμό,ήταν η συγκέντρωση στην Ηγουμενίτσα!!!Το συλλαλητήριο ήταν πολύ μεγαλύτερο από αυτό που είχε πραγματοποιηθεί την περίοδο Γιαννίτση.Σε όλη τη διάρκεια της πορείας εργαζόμενοι και φοιτητές του Τ.Ε.Ι. Ηπείρου,φώναζαν αντικυβερνητικά συνθήματα και απαίτησαν να πληρώσει την κρίση η ολιγαρχία. Τα περισσότερα συνθήματα που φωνάχτηκαν αφορούσαν φυσικά τους μισθούς και τα κεκτημένα των εργαζόμενων που προσπαθεί να πλήξει η Κυβέρνηση.Δυστυχώς όμως και στην Θεσπρωτική πρωτεύουσα,το ΠΑΜΕ πραγματοποίησε ξεχωριστή συγκέντρωση.


ΕΘΝΙΚΗ ΤΡΑΠΕΖΑ: Οι διασπάσεις των μηνιαίων fractals ως δείκτες τάσης – Εβδομαδιαία ανασκόπηση – DAX 18/4/17: Επικαιροποίηση σεναρίων (Πασχάλης) » Ανάλυση στο SOLtrade.gr\n17 Απριλίου 2017 24 Απριλίου 2017 Solwn\nΜε βάση την λογική των backtests των δεικτών την 15/4 η εξέταση της 30ετίας της ΕΤΕ έδειξε ότι η παραβίαση έστω και ενός μηνιαίου fractal αποδείχθηκε ως τώρα ασφαλής δείκτης για το γύρισμα της μακροπρόθεσμης τάσης. Οι αλλαγές αυτές ήταν μέχρι σήμερα μόλις έξι και όλες δικαιώθηκαν από την κίνηση των τιμών μακροπρόθεσμα. Οι αλλαγές αυτές από το 1999 απεικονίζονται στα διαγράμματα που ακολουθούν.\nΚαι φθάνουμε στη εικόνα των τελευταίων 16 μηνών όπου βλέπουμε πόσο κοντά έχουμε φθάσει στην πρώτη παραβίαση του τελευταίου μηνιαίου high fractal μετά την αλλαγή τάσης το 2008!!!\nΗ παραβίαση του είναι απαραίτητη προϋπόθεση προκειμένου να καταφέρει κι ο δείκτης υψηλής κεφαλαιοποίησης να περάσει επιτέλους τις 1868,90 που είναι το δικό του τελευταίο μηνιαίο high fractal.\nΣτο εβδομαδιαίο πάντως η τάση παραμένει ανοδική παρά τους τελευταίους δισταγμούς.\nΣτο ημερήσιο η τάση είναι ξεκάθαρα ανοδική αλλά με το τελευταίο κερί απενεργοποιήθηκε ο σχηματισμός διπλού πυθμένα (Δ.Π). Είναι πάντως κοντά να δώσει την πρώτη long setup bar (L.S.B).\nΜια πιθανότητα για πρόβλημα στη συνέχεια μπορεί να προκύψει από τυχόν καθοδική διάσπαση της ανοδικής σφήνα που βλέπουμε στο 240λ διάγραμμα αν και φαίνεται να λείπει ένα ακόμα ανοδικό σκέλος πριν από αυτήν. Ας έχουμε υπόψη και την αρνητική απόκλιση που εμφανίστηκε.\nΦΦΓΚΡΠ Ημερ & Εβδομ.\nFTSE εκτίμηση εύρους διόρθωσης (18/4 13:50)\nΕΤΕ διάσπαση αν. σφήνας 18/4 (11:55)\nΑΛΦΑ & UPD -εκτίμηση εύρους διόρθωσης 18/4 (14:00)\nΟΤΕ αλλαγή τάσης σε καθοδική - απενεργοποίηση Δ.Π\nDAX επικαιροποίηση σεναρίων (Πασχάλης) 18/4/17\nDAX FTSE ΧΑ/LARGE CUP PAPER TRADING Pasxalis Poli Teo ΑΛΦΑ ΓΔ ΕΤΕ ΝΗΡ ΟΤΕ ΠΑΡΑΜΕΤΡΟΙ ΣΧΗΜΑΤΙΣΜΩΝ & ΤΑΣΗΣ FRACTALS ΠΕΙΡ ΤΕΝΕΡΓ


Κίνηση στους δρόμους Κίνηση τώρα Μποτιλιάρισμα\n13/10/2021, 08:06 Upd: 13/10/2021, 09:18\nΠροβλήματα στον Κηφισό και στην Κηφισίας\nΑυξημένη είναι η κίνηση σε αρκετούς δρόμους της Αθήνας και σήμερα Τετάρτη.\nΜεγάλες καθυστερήσεις συναντούν οι οδηγοί στην άνοδο του Κηφισού. Από τη Λιοσίων έως Αχαρνών, η κατάσταση είναι πολύ δύσκολη για τους οδηγούς.\nΣτην κάθοδο μεγάλες καθυστερήσεις υπάρχουν στο ύψος της Μεταμόρφωσης. Στην Αττική Οδό, καθυστερήσεις στο ρεύμα προς Αεροδρόμιο. 10'-15' από κόμβο Δημοκρατίας έως κόμβο Κηφισίας. Καθυστερήσεις στο ρεύμα προς Ελευσίνα 5΄- 10΄από κόμβο Πεντέλης έως κόμβο Κηφισίας. Περιφερειακή Υμηττού, καθυστερήσεις προς Ελευσίνα 15΄- 20΄από Αγία Παρασκευή έως κόμβο Κηφισίας.\n10'-15' από κόμβο Δημοκρατίας έως κόμβο Κηφισίας.\nΚαθυστερήσεις στο ρεύμα προς Ελευσίνα 5΄- 10΄από κόμβο Πεντέλης έως κόμβο Κηφισίας.\nΠεριφερειακή Υμηττού, καθυστερήσεις προς Ελευσίνα 15΄- 20΄από Αγία Παρασκευή έως κόμβο Κηφισίας.\n— Attiki Odos Traffic (@aodostraffic) October 13, 2021\nΔΕΙΤΕ LIVE TΗΝ ΚΙΝΗΣΗ ΣΤΟΥΣ ΔΡΟΜΟΥΣ\nΑυξημένη είναι η κίνηση και στην Τατοΐου, καθώς λόγω εργασιών, υπάρχει προσωρινή και τμηματική διακοπή της κυκλοφορίας των οχημάτων επί της οδού Τατοϊου, περιοχής Δήμου Κηφισιάς, στο τμήμα της μεταξύ των οδών Δρυμώνος και Αγίων Σαράντα, εναλλάξ και στα δύο ρεύματα κυκλοφορίας.\n⚠🚧🚥🚧 Κυκλοφοριακές ρυθμίσεις στην οδό Τατοΐου στην Κηφισιά λόγω εργασιών\n👉 https://t.co/qeC6c09jpU pic.twitter.com/Ry8FGpJLer\nΣοβαρά είναι τα προβλήματα και στην Κηφισίας. Κίνηση υπάρχει και στην άνοδο και στην κάθοδο. Από τη Φιλοθέη, έως την λεωφόρο Αλεξάνδρας\nΜποτιλιάρισμα στην λεωφόρο Βασιλέως Κωνσταντίνου.\nΚίνηση και στην λεωφόρο Συγγρού στο ρεύμα προς Αθήνα.\nΚίνηση ώρα 09:15


"Καλάβρυτα 1943". Σκηνοθεσία: Νικόλας Δημητρόπουλος - Times News\n“Καλάβρυτα 1943”. Σκηνοθεσία: Νικόλας Δημητρόπουλος\nΜία ταινία για τη σφαγή των κατοίκων των Καλαβρύτων από τους Γερμανούς. Κατά τη διάρκεια της κατοχής. Εδώ προσφέρεται μία διαφορετική ματιά από αυτή που επικρατεί από την επίσημη ιστορική άποψη.\nby Γιάννης Φραγκούλης 24 Νοεμβρίου 2021\nΜΙΑ ΑΛΛΗ ΟΠΤΙΚΗ\nΗ Καρολάιν Μάρτιν είναι δικηγόρος και εκπρόσωπος της γερμανικής κυβέρνησης. Εναντίον της ελληνικής αξίωσης για πολεμικές αποζημιώσεις για την περίοδο της ναζιστικής κατοχής. Επισκέπτεται την Ελλάδα και συναντά τον Νικόλα Ανδρέου. Έναν από τους τελευταίους εν ζωή επιζήσαντες της σφαγής των Καλαβρύτων του 1943. Όσο ο Νικόλας εξιστορεί τα γεγονότα του παρελθόντος, οι δύο τους θα αντιπαρατεθούν με τις προσωπικές τους προκαταλήψεις και πεποιθήσεις. Σε μία επίπονη αναμέτρηση που θα τους φέρει πιο κοντά. Το καθαρτήριο αυτό ταξίδι μέσα από ένα σκοτεινό κεφάλαιο της ιστορίας θα καταλήξει στην αναγνώριση μιας αμοιβαίας ανάγκης: Την αναζήτηση της ελπίδας.\nΟ σκηνοθέτης ή ο σεναριογράφος μιας ταινίας είναι ιστορικός; Φυσικά όχι. Κατά συνέπεια η κριτική μας για αυτή την ταινία δε θα ασχοληθεί καθόλου με την ιστορική ακρίβεια των γεγονότων. Έτσι όπως παρουσιάζονται σε αυτή το φιλμικό έργο. Αυτό που θα εξετάσουμε είναι η δραματουργική απόδοση αυτών των γεγονότων. Με άλλα λόγια την αφήγηση και την αισθητική της ταινίας.\nΟ σεναριογράφος της ταινίας, Δημήτριος Κατσαντώνης, κάνει ένα ταξίδι στο παρελθόν. Όχημά του μία νεαρή δικηγόρος που εκπροσωπεί τη γερμανική κυβέρνηση. Αυτή δε θέλει να δώσει αποζημιώσεις για τη σφαγή των Καλαβρύτων που έκαναν οι ναζί. Δεν τον ενδιαφέρει η πολιτική αντιπαράθεση. Αν συνέβαινε αυτό, τότε θα έκανε ένα ντοκιμαντέρ. Θα ενδιέφερε μόνο όσους ασχολούνται με την πολιτική ιστορία. Εδώ το ζητούμενο είναι ο Άνθρωπος. Βάζει στη ζωή του ένα στόχο, θέλει να ζήσει. Για να το καταφέρει ελπίζει να απολαμβάνει αυτό το ταξίδι της επιβίωσης.\nΣτην ταινία βλέπουμε έναν από τους τελευταίους επιζώντες της σφαγής των Καλαβρύτων. Συνομιλεί με τη νεαρή δικηγόρο. Μέσα από αυτή την κουβέντα προσπαθεί να κάνει έναν απολογισμό της ζωής. Να οριοθετήσει το χρόνο που του έχει απομείνει. Είναι ηλικιωμένος και αρκετά άρρωστος. Στην ταινία ο σκηνοθέτης, Νικόλας Δημητρόπουλος, μας δείχνει ρεαλιστικά τα όσα διαδραματίζονται. Όμως θα κάνει μία αναπαράσταση της σφαγής με τρόπο που δεν είναι καθαρά ρεαλιστικός. Αφήνει να εννοηθεί ότι αυτό που βλέπουμε είναι η προσωπική ματιά ενός παιδιού. Αυτού που, τότε, έζησε αυτά τα γεγονότα από πρώτο χέρι. Κατά συνέπεια, αυτή η αφήγηση του παρελθόντος βρίσκεται ανάμεσα στην πραγματικότητα και την ονείρωση.\nΑυτό το «ανάμεσα» είναι πιο κοντά στο ρεαλιστικό. Χωρίς να θέλει να είναι πιστή εξιστόρηση. Αυτό μπερδεύει το θεατή. Η απάντηση στο ερώτημα: ποιο είναι πραγματικό και ποιο μυθοπλασία, του δημιουργεί εντάσεις. Κάποια θέματα τα δέχεται κάποια άλλα όχι. Αυτό που η ταινία θέλει να σπάσει είναι το στερεότυπο του κακού Γερμανού στρατιώτη. Θέμα δύσκολο αφού και στη σημερινή εποχή ο Γερμανός είναι συνώνυμο του κακού και του σκληρού ανθρώπου. Αν κοιτάζαμε την ταινία πιο προσεχτικά θα βλέπαμε ότι αυτή η προβληματική δεν έχει να κάνει με τη σεναριακή γραφή της. Άλλα επιδιώκει. Κατά την άποψη μου δεν τα καταφέρνει. Θα εξηγήσω ποια είναι αυτά και γιατί υπάρχει αυτή η αποτυχία.\nΟ σκηνοθέτης και ο σεναριογράφος θέλουν να μιλήσουν για την ανθρώπινη ψυχή. Για την ελπίδα του ανθρώπου να ζήσει. Για την απόλαυση της επιβίωσής του. Ειδικά το αίσθημα της απόλαυσης υπονοείται στην ταινία. Υπάρχει πίσω από τα πλάνα είτε ως αίτημα είτε ως βίωμα. Όμως ποτέ δε βιώνεται. Το παιδί δεν απολαμβάνει αυτό που θέλει. Πάντα υπάρχει κάτι που το εμποδίζει. Μπορεί να είναι ο αδελφός του, η μητέρα του ή ο πατέρας του. Τελικά οι Γερμανοί που καταστρέφουν την οικογένειά του. Η μητέρα του δεν του προσφέρει τη χαρά. Τουλάχιστον όχι όσο θα ήθελε. Είναι σχετικά απόμακρη. Ο πατέρας κανονίζει τη ζωή. Με το χαμό του όλα έχουν καταστραφεί. Αυτός όμως πρέπει να ζήσει. Πως; Η απάντηση σε αυτό το ερώτημα είναι σχετικά δύσκολη.\nΤΟ ΑΛΛΑΛΟ ΣΥΝΑΙΣΘΗΜΑ\nΓια να μη καταφύγουμε σε μία ιστορική αντιπαράθεση θα πρέπει να αφήσουμε τα αισθήματα να μιλήσουν. Με άλλα λόγια να αφήσουμε το συναίσθημα να εκφρασθεί. Είτε ως ευχή είτε ως αίτημα είτε ως φαντασιακό. Αυτό δε γίνεται στην ταινία. Δίνεται η εντύπωση ότι έχουμε να κάνουμε με μία ιστορική αναδρομή, κάτι που δεν είναι στις προθέσεις της. Με αυτή την έννοια η ταινία προδίδει την ιστορική αληθοφάνεια. Αυτή όμως η κριτική είναι άστοχη αφού αυτή η προσέγγιση δεν ήταν στους στόχους του φιλμικού κειμένου. Έχοντας έναν πρωταγωνιστή που μπορεί να μιλά και με τη φωνή και με το βλέμμα, δεν πάει προς μία αφήγηση συναισθημάτων παρά γεγονότων. Με άλλα λόγια μιλά για το τι έγινε. Χωρίς να είναι σκοπός του. Παρά για το τι έζησε αυτό το παιδί. Αυτό ήταν ο στόχος της ταινίας. Η σκηνοθεσία εδώ δε στοχεύει καλά και μπερδεύει το θεατή.\nΠροδίδει την ιστορική αλήθεια, όπως αυτή εκφράζεται ως επικρατούσα άποψη. Δεν ακουμπά το συναισθηματικό κόσμο του παιδιού. Με αυτό τον τρόπο θα έπιανε τις χορδές του ψυχικού κόσμου του θεατή. Θα γινόταν κατανοητό ότι δεν παραθέτει γεγονότα. Μιλά για το επιθυμητό. Άρα η αφήγηση επικεντρώνεται στο σήμερα και όχι στο τότε. Έλειπαν, λοιπόν, αυτά τα αφηρημένα πλάνα που θα εδράζονταν στο φαντασιακό, στον ψυχικό κόσμο. Σε αντιπαράθεση με τα ιστορικά γεγονότα, θα ήταν μία μετάφρασή τους και όχι μία παράθεση αυτών. Άρα ο λόγος θα ήταν σε πρώτο ενικό πρόσωπο και όχι σε τρίτο ενικό. Θα καλούσαν το θεατή να τοποθετηθεί ο ίδιος, χωρίς να το πει. Τελικά να σχηματισθεί η άποψη, η απάντηση στο ερώτημα -τι θέλουμε από τη ζωή μας;- από κάθε θεατή. Μόνο που αυτή η άποψη θα είναι άρρητη και θα εκφρασθεί σε μεταγενέστερο χρόνο, σα μία ιστορική τοποθέτηση.\nΗ ταινία απέτυχε στη μετάφραση της Ιστορίας και στην απόδοση του ιστορικού αφηγήματος. Έπεσε στην παγίδα της ατολμίας. Στο σκεπτικό που θέλει να προσφέρει στο κοινό αυτό που ο μέσος θεατής επιθυμεί. Μόνο που «ο μέσος θεατής» απλά δεν υπάρχει. Έτσι αυτή η ταινία πέφτει, με κάθετη πτώση, στο κενό της αφήγησης.\n(ECHOES OF THE PAST)\nΣενάριο: Δημήτρης Κατσαντώνης\nΦωτογραφία: Γιώργος Ραχματουλίν\nΜουσική: Αλέξανδρος Σιδηρόπουλος\nΉχος: Σταύρος Αβραμίδης\nΣκηνικά: Ράνια Γερογιάννη\nΚοστούμια: Κατερίνα Χαλιώτη, Τάσος Δήμας, Σοφία Κοτσίκου\nΠαραγωγή: Foss Productions, Στέλιος Κοτιώνης, Δημήτριος Κατσαντώνης\nΕταιρεία διανομής: Tanweer\nΗμερομηνία εξόδου στις αίθουσες: 11/11/2021.\nΠερισσότερες πληροφορίες για τους συντελεστές και τα τεχνικά χαρακτηριστικά.\nΟ Γιάννης Φραγκούλης γεννήθηκε στην Αθήνα, το 1960. Σπούδασε χημεία και φωτογραφία στην ΑΚΤΟ. Παρακολούθησε σεμινάρια σημειωτικής, στο Ελληνοαμερικάνικο Κολλέγιο. Το 2009 τέλειωσε το Master in Arts, από το Middlesex University, με θέμα της διατριβής του, «Ο μύθος, μια αφηγηματική διακειμενικότητα». Το 1989 άρχισε να αρθρογραφεί και το 1990 ξεκίνησε να γράφει κριτικές κινηματογράφου. Το 1992 έγινε μέλος της Πανελλήνιας Ένωσης Κριτικών Κινηματογράφου και της FIPRESCI. Το 1994 έγινε μέλος του «Μικρό» (Σωματείο για την ταινία μικρού μήκους), Το 2000 ξεκίνησε να διδάσκει σε σεμινάρια κινηματογράφου. Συμμετείχε σε κριτικές επιτροπές κινηματογράφου. Είναι επιστημονικός σύμβουλος του Εργαστηρίου Almakalma, το οποίο ερευνά τον Ενιαίο Παραστατικό Χώρο. Κείμενά του έχουν δημοσιευτεί στην εφημερίδα Εξόρμηση, στο Μανδραγόρα, στην Ουτοπία, στο Αλμανάκ της ΠΕΚΚ κ.ά. Ίδρυσε το περιοδικό «αντι-Κινηματογράφος», το 1992, το περιοδικό «Κινηματογράφος και Επικοινωνία», το 2000. Επιμελήθηκε και συνπαρουσίασε την εκπομπή «Cineπλάνο», στο 902TV. Ήταν υπεύθυνος για διαδικτυακούς τόπους Ίδρυσε και διευθύνει τους διαδικτυακούς τόπους www.filmandtheater.gr και το www.thessalonikinfo.gr. Έχει μεταφράσει το βιβλίο του Jean Mitry, «Ο ρυθμός και η μουσική στον κινηματογράφο», έχει γράψει τα βιβλία «Η κωμωδία στον παλιό ελληνικό κινηματογράφο», εκδ. Έλευσις, το 2006, «Τι είναι ο κινηματογράφος;», εκδ. Κέντρο Πολιτιστικών Μελετών, «Κώστας Φέρρης», εκδ. της Εταιρείας Ελλήνων Σκηνοθετών. Έχει οργανώσει διάφορες εκδηλώσεις, όπως το Αφιέρωμα στον Παλαιστινιακό Κινηματογράφο, το 2002, την Εβδομάδα Κλασικού Ιαπωνικού Κινηματογράφου κ.ά. Είναι ιδρυτής της Κινηματογραφικής Λέσχης Solaris, η οποία δραστηριοποιείται στη Θεσσαλονίκη. Διευθύνει το Αφηγηματικό Εργαστήριο Fabula, που ερευνά τον Ενιαίο Παραστατικό Χώρο. Έχει σκηνοθετήσει τρείς ταινίες μικρού μήκους, οι δύο πτυχιακές για το Master στο πανεπιστήμιο Middlesex, και την ταινία-ντοκιμαντέρ «Στιγμή απολιθωμένη».\nΤελευταία άρθρα απόΓιάννης Φραγκούλης (δείτε τα όλα μαζί)\n«Το Βανκούβερ» της Άρτεμης Αναστασιάδου | Κριτική - 21 Ιανουαρίου 2022\n“Digger”, μια ταινία του Τζώρτζη Γρηγοράκη | Κριτική - 16 Ιανουαρίου 2022\nΟ λόγος ενός κριτικού… - 11 Ιανουαρίου 2022\nΓιάννης ΦραγκούληςΚΑΛΑΒΡΥΤΑ 1943Νικόλας Δημητρόπουλος\nΤι σημαίνει η κατάρρευση της λίρας για την οικονομία της Τουρκίας\nΣερβία: «Το ‘non paper’ για την αλλαγή των...\nΚακοκαιρία “Ελπίς”: Πότε θα υποχωρήσει ο χιονιάς\nΕπιχείρηση του Στρατού, δυνάμεων της Πυροσβεστικής και της...\nΓιώργος Σκιάνης: “Μαύρες σκέψεις”\n25 Ιανουαρίου σαν σήμερα…\n25 Ιανουαρίου γιορτάζουν…\nΤο ελληνικό θαύμα: Η πραγματική προέλευση των Ελλήνων...\nΒρετανία-Ρωσία: Ο Τζόνσον προειδοποιεί τον Πούτιν ότι πιθανή...\nΣερβία: «Το ‘non paper’ για την αλλαγή των συνόρων στα Δυτικά Βαλκάνια υπάρχει!» 25 Ιανουαρίου 2022\nΚακοκαιρία “Ελπίς”: Πότε θα υποχωρήσει ο χιονιάς 25 Ιανουαρίου 2022\nΓκάφα του Μπάιντεν με ξεχασμένο, ανοικτό μικρόφωνο 25 Ιανουαρίου 2022\nΕπιχείρηση του Στρατού, δυνάμεων της Πυροσβεστικής και της αστυνομίας για τον απεγκλωβισμό των οδηγών από τους δρόμους 25 Ιανουαρίου 2022\nΓιώργος Σκιάνης: “Μαύρες σκέψεις” 25 Ιανουαρίου 2022


Έρευνα: Ποια αυτοκίνητα είναι πιο αξιόπιστα; – radiopatra.gr\nΑνακοινώθηκε η ετήσια έρευνα αξιοπιστίας του μη κερδοσκοπικού οργανισμού Consumer Reports κατά την οποία η Toyota πήρε την 1η θέση ως η πιο αξιόπιστη μάρκα, ενώ πιο αξιόπιστο μοντέλο αναδείχθηκε το Kia Niro.\nΚάθε χρόνο το Consumer Reports ανακοινώνει τα αποτελέσματα της έρευνάς του που αφορά στην αξιοπιστία των σύγχρονων αυτοκινήτων. Φέτος, τα δεδομένα προήλθαν από 400.000 ιδιοκτήτες αυτοκινήτων, οι οποίοι έχουν στην κατοχή τους 640.000 αυτοκίνητα και οι οποίοι κλήθηκαν να δηλώσουν όλα τα προβλήματα που αντιμετώπισαν με το όχημά τους, τους τελευταίους 12 μήνες. Στη συνέχεια τα δεδομένα αυτά προστέθηκαν στα δεδομένα που υπάρχουν από το 2000 μέχρι και το 2017, ώστε να βγουν οι κατατάξεις για τις πιο αξιόπιστες μάρκες, μοντέλα κ.ο.κ.\nΜε βάση λοιπόν τα παραπάνω, τον τίτλο της πιο αξιόπιστης μάρκας της χρονιάς πήρε η Toyota, η οποία έχει συγκεντρώσει 80/100 βαθμούς. Στη δεύτερη θέση ακολούθησε η Lexus με 77/100 βαθμούς. Θα πρέπει να σημειωθεί ότι για 5η συνεχή χρονιά η Toyota και η Lexus βρίσκονται σε μια από τις δύο πρώτες θέσεις της έρευνας. Την πρώτη 5άδα έκλεισαν η Kia με 71 βαθμούς, η Audi με 68 και η BMW με 62.\nΣε ό,τι αφορά στα μοντέλα, ως πιο αξιόπιστο αυτοκίνητο της χρονιάς αναδείχθηκε το Kia Niro και ακολουθήθηκε από τα Subaru BRZ/Toyota GT 86, το Lexus ES, το Lexus GS και το Audi Q3. Στις θέσεις από 6 μέχρι και 10 βρέθηκαν κατά σειρά τα Toyota RAV4, Lexus IS, Toyota Prius V, Toyota Prius C και Infiniti Q70. Αξίζει να σημειωθεί ότι το λιγότερο αξιόπιστο αυτοκίνητο της έρευνας είναι το ηλεκτρικό crossover Tesla Model X.\nΑναλυτικά η κατάταξη της έρευνας:\nΘέση/Μάρκα (μεταβολή θέσης σε σχέση με πέρσι)


Κύπρος: Εύθραυστη σταθεροποίηση μετά το bail-in - Marketnews.gr\nΚύπρος: Εύθραυστη σταθεροποίηση μετά το bail-in\nStockWatch Δευτέρα, 17 Μαρ '14\nΈνα χρόνο μετά τις δραματικές εξελίξεις του Μαρτίου 2013 η Κύπρος αντιμετωπίζει την εύθραυστη σταθεροποίηση του χρηματοπιστωτικού συστήματος σε ένα πολιτικό περιβάλλον που είναι πιο ασταθές από ποτέ.\nΗ μεγάλη αβεβαιότητα των μηνών πριν και μετά το κούρεμα έχει περιοριστεί και οι οικονομικές προσδοκίες δείχνουν σταθερή βελτίωση.\nΟ δείκτης οικονομικής εμπιστοσύνης του Πανεπιστημίου Κύπρου, που αποδεικνύεται ως μια από τις πιο αξιόπιστες ενδείξεις της οικονομικής δραστηριότητας, παρουσιάζει βελτίωση κάθε μήνα από τον Απρίλιο και βρίσκεται στο ψηλότερο επίπεδο από τα μέσα του 2011.\nΑν και η οικονομία είχε το χειρότερο έτος από το 1976, η ύφεση ήταν μικρότερη από ότι αναμενόταν με αποτέλεσμα η Κύπρος να πετύχει τους δημοσιονομικούς στόχους του προγράμματος, καταγράφοντας όμως δημοσιονομικό έλλειμμα κοντά στο 6% του ΑΕΠ.\nΟι αποδόσεις των κυπριακών ομολόγων επέστρεψαν στα επίπεδα που βρίσκονταν τον Ιούνιο του 2012, κυρίως λόγω της βελτίωσης των συνθηκών και προοπτικών στην ευρωζώνη.\nΗ τρόικα εκτιμά ότι η οικονομία θα παρουσιάσει νέα μεγάλη συρρίκνωση το 2014 προτού αρχίσει σταδιακά να ανακάμπτει.\nΗ κυβέρνηση, που ξεπερνά το σοκ από τις εξελίξεις Μαρτίου, δεν χρειάστηκε μέχρι στιγμής να επιβάλει σημαντικά νέα μέτρα, πέραν αυτών που υπήρχαν στο μνημόνιο. Οι μισθοί και οι συντάξεις στο δημόσιο μειώθηκαν κατά περίπου 3-4% το 2014 και όλες οι ενδείξεις δείχνουν ότι θα παραμείνουν σε αυτά τα επίπεδα μέχρι το 2015.\nΣτον ιδιωτικό όμως τομέα η κατάσταση είναι πολύ διαφορετική. Η ανεργία έχει ξεπεράσει το 17% και δεν υπάρχουν ακόμη σαφείς ενδείξεις σταθεροποίησης της. Οι μισθοί έχουν σημειωθεί σημαντικά και οι εργασιακές συνθήκες έχουν επιδεινωθεί.\nΊσως η Κύπρος να μην χρειαστεί νέο πρόγραμμα, εκτιμούν ακαδημαϊκοί, στο αφιέρωμα για την επέτειο του «κουρέματος» που ετοίμασε η StockWatch. Σημειώνουν όμως τους κινδύνους που ελλοχεύουν στην υλοποίηση του προγράμματος, τόσο στο χρηματοοικονομικό κλάδο όσο και στον τομέα των μεταρρυθμίσεων.\nΕκτιμούν ότι η μελλοντική πορεία της οικονομίας είναι άρρηκτα συνδεδεμένη με την ικανότητα της να προσελκύσει αξιόπιστες ξένες επενδύσεις, κάτι που μέχρι στιγμής περιπλέκεται από το σύνθετο πολιτικό περιβάλλον.\nΤα φώτα πολλών αναλυτών στρέφονται στην κατάσταση στον χρηματοοικονομικό τομέα. Σε αντίθεση με την τρόικα, εγχώριοι και ξένοι αναλυτές εκτιμούν ότι η μέθοδος του bail-inέχει αποτύχει. Αν και οι καταθέσεις φαίνεται να σταθεροποιούνται, η εμπιστοσύνη στο σύστημα δεν έχει επιστρέψει και η κατάσταση συντηρείται λόγω των περιορισμών στη διακίνηση χρημάτων.\nΣτις ρευστοτικές προκλήσεις των τραπεζών προστέθηκαν και τα κεφαλαιακά ζητήματα που δημιουργεί η κατακόρυφη αύξηση των μη εξυπηρετούμενων δανείων.\nΌπως αναμενόταν, η Ελληνική έχει ήδη προχωρήσει σε μετατροπή αξιογράφων για να αντιμετωπίσει την κατάσταση που έχει δημιουργηθεί στον ισολογισμό της. Οι εξελίξεις στις τράπεζες θα κριθούν από την πορεία της Τράπεζας Κύπρου που μέχρι στιγμής αντέχει τους κεφαλαιακούς κραδασμούς αναμένοντας τα stress tests της ΕΚΤ.\nΠολλά θα εξαρτηθούν από τα αποτελέσματα των stress tests αλλά και από την ικανότητα των τραπεζών να περιορίσουν τις στρατηγικές χρεοκοπίες, οι οποίες έχουν εκτοξεύσει τα μη εξυπηρετούμενα δάνεια σε επίπεδα κοντά στο 50%.\nΤα εργαλεία για εισπράξεις δανείων δεν φαίνεται να υπάρχουν. Κυβέρνηση, βουλή και τρόικα φαίνεται να αναβάλλουν για αργότερα την ψήφιση νομοθετικών ρυθμίσεων που θα επιτρέψουν στις τράπεζες να εισπράξουν τα χρωστούμενα. Άρχισαν ήδη να εμφανίζονται, άλλωστε, σθεναρές φωνές εντός κοινοβουλίου που υποστηρίζουν το «κούρεμα» δανείων.\nΠάντως, οι τράπεζες δεν είναι σε θέση να παραχωρήσουν νέα δάνεια και εξαρτώνται προς το παρόν, από την αύξηση των καθαρών επιτοκιακών τους περιθωρίων, αυξάνοντας τα δανειστικά επιτόκια στα εξυπηρετούμενα δάνεια και διατηρώντας τα καταθετικά επιτόκια κοντά στο 3%.\nΜε αυτά τα δεδομένα, ξένοι οίκοι όπως οι Fitch ή οι StandardandPoor’s εκτιμούν ότι η ύφεση θα επιμηκυνθεί μέχρι το 2015 ή ακόμα και το 2016, προτού η κυπριακή οικονομία αρχίσει να παρουσιάζει σημάδια ανάκαμψης.\nΠολλά θα εξαρτηθούν και από τη διαμόρφωση του πολιτικού περιβάλλοντος, που είναι πιο εύθραυστο από ποτέ.\nΗ κυβέρνηση έχει μέχρι στιγμής οριακή πλειοψηφία στο κοινοβούλιο και, όπως φαίνεται από τις δηλώσεις των 7 πολιτικών αρχηγών στη StockWatch, η διαιρετική τομή που δημιουργεί το μνημόνιο στα κομματικά δρώμενα άρχισε να παγιώνεται.\nΥπό το βάρος των αντιδράσεων, οι στόχοι των μεταρρυθμίσεων άρχισαν ήδη να μετριάζονται και η πορεία τους παραμένει αβέβαιη, καθώς λόγω της ισχνής «μνημονιακής» πλειοψηφίας, ο κάθε βουλευτής, έχει πλέον βαρύνοντα λόγο και ρόλο στις εξελίξεις.\nΥπό το βάρος της αρνητικής κοινής γνώμης, αρκετοί πολιτικοί αρχηγοί παραδέχονται ότι, παρά τα όσα έγιναν, ελάχιστα στην πολιτική έχουν αλλάξει.\nΟι πιέσεις στους πολιτικούς φαίνεται να εντείνονται, πάντως, καθώς το θεσμικό πλαίσιο κατάφερε να αποφορτίσει το κλίμα.\nΈνα χρόνο μετά το bail-in των τραπεζών κανένας δεν έχει προσαχθεί ενώπιον της δικαιοσύνης για τα όσα έγιναν, ενώ το μόνο άτομο που βρισκόταν υπό ποινική διερεύνηση, ο διοικητής της ΚΤ, παραιτήθηκε λαμβάνοντας αποζημίωση που δεν προβλεπόταν από το συμβόλαιο του.\nΗ αργή διαδικασία απονομής δικαιοσύνης διχάζει τους νομικούς. Κάποιοι εκτιμούν ότι έτσι είναι η διαδικασία και ότι πρέπει να κριθεί εκ του αποτελέσματος. Άλλοι όμως σημειώνουν ότι δικαιοσύνη που αργεί, δεν είναι δικαιοσύνη.


Και ο Τζέημς Ντιν σε γκράφιτι στο Αγρίνιο\nΚυριακή, 18η Αυγούστου 2019, 8:36 πμ\nΣάββατο, 09 Μαρτίου 2019 22:53\nΤελικά φαίνεται ότι οδός Α. Παναγόπουλου, η οποία ανακατασκευάστηκε πρόσφατα, έχει γύρω της μερικά από τα πιο ενδιαφέροντα γκράφιτι της πόλης.\nΣτη συμβολή της με την οδό Παπακώστα έχει φιλοτεχνηθεί ένα απίστευτο γκράφιτι με τον «επαναστάτη χωρίς αιτία» Τζέημς Ντιν.\nΗ μορφή του πρόωρα χαμένου ηθοποιού παραπέμπει σε κόμικ και, όπως και να το δει κανείς πάντως, η παρέμβαση στον τοίχο είναι εκπληκτική.\nΟι φωτογραφίες είναι του κ. Λάζαρου Τσόλκα ο οποίος αναφέρει πως ο καλλιτέχνης είναι ο γραφίστας Παναγιώτης Σκάνδαλος.\nΊσως το παράδειγμα των γκραφίτι που έχει πλέον η περιοχή να αλλάξει την οπτική όλων μας για την “τέχνη του δρόμου”.


3000 μέρες: "Αυτό το προϊόν παράχθηκε κάτω από ανθρώπινες συνθήκες εργασίας..."\n"Αυτό το προϊόν παράχθηκε κάτω από ανθρώπινες συνθήκες εργασίας..."\nΕτικέτες Κοινωνικά, Προβληματισμοί, Προσωπικά άρθρα\nΣυλλογίζομαι συχνά όλους τους ανθρώπους, οι οποίοι είναι αναγκασμένοι να εργάζονται κάτω από σκληρές και απάνθρωπες συνθήκες εργασίας. Δεν είναι λίγοι. Παρ' όλο που έχουμε προ πολλού διαβεί το κατώφλι του εικοστού πρώτου αιώνα, ακόμα δεν έχουμε απαλλαγεί από την πρωτόγονή μας φύση. Ίσως δεν είναι ακόμα τόσο αναπτυγμένη η νοημοσύνη μας έτσι, ώστε να μας καθιστούσε ικανούς να συνειδητοποιήσουμε ανά πάσα στιγμή τον πραγματικό μας ρόλο και τις ευθύνες μας μέσα σε κάθε ανθρώπινη κοινωνία, η οποία αποτολμά θαρραλέα, ή πολλές φορές θρασύτατα, να αυτοαποκαλείται "ανθρώπινη".\nΑδιάφοροι διαβάτες των σκληρών κοινωνικών ταραχών της εποχής μας, ατάραχοι θεατές απέναντι σε καθετί που διαταράσσει τις αρμονική σχέση με τους συνανθρώπους μας, στεκόμαστε μια στιγμή εκεί μπροστά και έπειτα αποστασιοποιούμαστε, κλείνουμε τα μάτια και κλεινόμαστε ερμητικά σε μια δουλική στάση ζωής, επαναλαμβάνοντας κούφιες και άγονες συνήθειες μέσα σε μια ατέρμονη και σπασμωδική προσπάθεια να πνίξουμε τις τύψεις μας βυθιζόμενοι ολοένα και πιο πολύ μέσα στη ματαιοδοξία μας. Η αλυσίδα είναι για μας τους περισσότερους η ίδια. Να πάμε στη δουλειά μας σιωπηλοί και αμίλητοι προσδοκώντας να πράξουμε όσον το δυνατόν λιγότερη εργασία, να μαγειρέψουμε ένα φαγητό το οποίο οι γιαγιάδες μας θα το θεωρούσαν ανθυγιεινό, να χαθούμε μπροστά στην τηλεόραση και το Διαδίκτυο με τα τόσα κοινωνικά δίκτυα, τον νέο τρόπο αποστειρωμένων σχέσεων, εκεί όπου έχεις φίλους τους οποίους δεν τους έχεις ποτέ γνωρίσει από κοντά, κι όμως το θεωρείς φυσιολογικό.\nΛίγο περίεργοι δεν είμαστε; Τι στο καλό συμβαίνει με τα μυαλά μας; Και ποιος είχε τη φαεινή ιδέα να μας βάλει στον σωλήνα της εξέλιξης και αυτήν τη στιγμή προφανώς να γελάει ή να προβληματίζεται μαζί μας; Δεν γεννηθήκαμε τέλειοι, δεν είμαστε τέλειοι και δεν θα γίνουμε τέλειοι ως είδος. Όχι τουλάχιστον σε αυτήν τη ζωή. Ούτε και στην επόμενη χιλιετία. Αυτό το γνωρίζουμε. Και για πολλούς από εμάς, αυτό είναι και η δικαιολογία για έναν επιθετικό, απολύτως εγωιστικό τρόπο επιβίωσης εις βάρος των πολλών. Και από την άλλη πλευρά, εκείνοι οι "πολλοί" δεν αντιδρούν, διότι εμείς οι άνθρωποι συμπεριφερόμαστε κάπως "ανόητα" και "απάνθρωπα" σε τέτοιες περιπτώσεις, όπως μας έχουν φανερώσει έκδηλα τα διάφορα πειράματα κοινωνικής συμπεριφοράς των τελευταίων εξήντα ετών. Μέσα στον χυλό της μάζας αναιρούμε αυτομάτως την προσωπική μας ταυτότητα και γινόμαστε σκλάβοι των επιταγών της, μοιάζουμε περισσότερο με αγέλη από ζώα και παραδινόμαστε στο ένστικτο επιβίωσής μας. Κάνουμε ότι κάνουν και οι άλλοι, δεν ξεχωρίζουμε, δεν αναλαμβάνουμε πρωτοβουλίες, κόβουμε σταδιακά κάθε κανάλι επικοινωνίας με τη λογική μας. Ίσως να είναι απαραίτητο αυτό από την πλευρά της επιβίωσης: Το να είσαι όμοιος με τους άλλους μειώνει τις πιθανότητες απόρριψης σου από την ομάδα.\nΤι μπορούμε να κάνουμε λοιπόν όταν κάποτε ξυπνάει η λογική μας, όταν αυτή σαν μέδουσα απλώνει τα πλοκάμια της και περιτυλίγει σφιχτά το μαλακό και εύθραυστο μυαλό μας; Για όλους ισχύει αυτή η στιγμή, εκεί όπου έστω και για λίγο έρχεται άξαφνα να λάμψει μπροστά στα μάτια μας η αλήθεια, εκεί όπου η σκέψη αποκτά διαύγεια και μας οδηγάει αβίαστα στο συμπέρασμα ότι "κάτι δεν πάει καλά με αυτόν τον κόσμο και θα πρέπει να λάβουμε τη δική μας μηδαμινή, ωστόσο σημαντική, θέση στο παγκόσμιο στερέωμα". Έρχεται για μια στιγμή και ύστερα είτε μένει είτε φεύγει όπως ήρθε. Εξαρτάται από τον φακό και το φιλμ της ψυχής του καθενός μας. Για άλλους αυτό είναι ήδη καμένο και δεν ξαναγράφεται, για άλλους η εικόνα είναι πλέον καθαρή και μένει. Περίεργο δεν είναι;\nΚαι μέσα σε αυτήν τη ζωή λίγοι είναι οι άνθρωποι που μέσα στην ημέρα θα φροντίσουν για δέκα τουλάχιστον λεπτά το μυαλό και το σώμα τους. Κάνοντας διαλογισμό ή απλά να αφεθούν για λίγο στην εσωτερική τους ηρεμία αδειάζοντας το μυαλό τους από σκέψεις, κάνοντας απλά μια επανεκκίνηση στο σύστημα. Δεν το κάνουμε, λέμε πως δεν έχουμε χρόνο, δεν έχουμε δέκα λεπτά για εμάς, μας πνίγει η ζωή, οι ευθύνες, οι καθημερινότητα... Και ανοίγουμε την τηλεόραση για να παρακολουθήσουμε πάλι γεγονότα καταστροφής και κοινωνικής αδικίας. Στο ενδιάμεσο διάστημα ένας αβυσσαλέος χείμαρρος διαφημίσεων πλημμυρίζει και πάλι το διαμέρισμά μας και εμείς απομένουμε να επιπλέουμε παραλυμένοι, άδειοι και ελαφριοί σαν φελλοί.\nΊσως εκείνην τη στιγμή όπου μπορούμε, έστω για λίγο, να σκεφτούμε κοινωνικά, να επιχειρήσουμε να μετουσιώσουμε τη σκέψη σε κάτι κοινωνικό. Όχι, να μην μείνουμε αδρανείς! Είτε είναι ένα όραμα, μια ιδέα είτε μια απλή πράξη κοινωνικού περιεχομένου, είναι ανάγκη να το πράξουμε, να το μεταλαμπαδεύσουμε. Μπορεί να είναι ασήμαντο σε ατομικό επίπεδο, αθροιστικά όμως σε παγκόσμιο επίπεδο αυτό έχει αποτέλεσμα. Και ίσως εδώ τίθεται ένα θέμα παιδείας, όπου στα σχολεία θα έπρεπε να μας μάθαιναν πώς να αναγνωρίζουμε και να "γραπώνουμε σφιχτά" αυτές τις αναλαμπές κοινωνικότητας και πώς να εφαρμόζουμε αμέσως κάτι από αυτές στην καθημερινότητά μας. Όλοι μας έχουμε κάποτε καλές ιδέες, αλλά κανένα σχολικό σύστημα δεν μας έμαθε να εμπιστευόμαστε τους εαυτούς μας, να αναγνωρίζουμε ότι μέσα από το ασήμαντο μπορεί αθροιστικά να εξαχθεί το σημαντικό, να πιστεύουμε ότι έχουμε δύναμη και οι πράξεις μας έχουν αποτέλεσμα. Εκεί όπου η εξέλιξη μας βρίσκει ακόμα ανώριμους, ίσως μια καλά οργανωμένη παιδεία να καλύψει ένα μέρος αυτού του κενού.\nΜα για να γίνει αυτό θα πρέπει να υπάρχει παντού στον κόσμο ισονομία και καθόλου ανισότητα μεταξύ των ανθρώπων. Και ξαναγυρνάω στην αρχή αυτού του άρθρου να υπενθυμίσω στον εαυτό μου πόσο άνισος είναι αυτός ο κόσμος. Όχι απλά για τους ενήλικους, αλλά και για τα παιδιά που δεν ζουν στον "αναπτυγμένο κόσμο". Κίνα, Ινδία, Πακιστάν και πόσες άλλες χώρες αναγκάζουν ενήλικες και παιδιά να εργάζονται μέσα σε συνθήκες φτώχειας κάτω από απάνθρωπες συνθήκες εργασίας, 7 μέρες την εβδομάδα, 16 ώρες την ημέρα. Η σύγχρονη σκλαβιά! Και εμείς οι Ευρωπαίοι έχουμε μεγάλη σχέση με αυτήν, είμαστε εμμέσως οι ηθικοί αυτουργοί ως άμεσοι καταναλωτές των καταναλωτικών προϊόντων που παράγονται σε αυτές τις χώρες κάτω από αυτές τις συνθήκες.\nΘα αναφέρω εδώ έναν απλό συλλογισμό για του λόγου το αληθές. Εδώ στον "αναπτυγμένο κόσμο" όλοι μας έχουμε λίγο πολύ ένα κινητό τηλέφωνο ή μια ηλεκτρονική συσκευή. Αν κοιτάξουμε το αυτοκόλλητό της θα δούμε ότι γράφει "made in china" ή στην Ταϊβάν ή στο Πακιστάν, την Ινδία και άλλες τέτοιες χώρες. Αν δούμε τους νόμους αυτών των χωρών, θα διαπιστώσουμε ότι στις περισσότερες περιοχές εκεί η παιδική εργασία επιτρέπεται και μάλιστα δεν υπάρχει διαχωρισμός σε σχέση με τους ενήλικες ή αναφορά για υποχρεωτική σχολική εκπαίδευση. Οι περισσότεροι από εμάς είτε δεν το γνωρίζουμε είτε επιλέγουμε συνειδητά να το αγνοήσουμε και έτσι διαιωνίζουμε το κακό. Τα παιδιά εκεί εργάζονται σαν σκλάβοι και όταν ενηλικιώνονται παραμένουν σκλάβοι. Ανάμεσα στις στενές χαραμάδες ελεύθερου χρόνου που τους "χαρίζονται" δεν έχουν καιρό να σκεφτούν τι είναι σωστό και τι είναι λάθος για αυτόν τον κόσμο. Κάνουν και αυτά παιδιά, και τα παιδιά τους και άλλα παιδιά, και ο φαύλος κύκλος αυτός συνεχίζεται εις αεί. Δεν υπάρχει η έννοια της προστασίας του περιβάλλοντος, η κοινωνική δικαιοσύνη, η φιλοσοφία, τα γράμματα και οι τέχνες. Και αν κάπου αυτά παρουσιάζονταν μπροστά τους, θα έδιναν πολύ γρήγορα τη θέση τους στο βιαστικό και το εφήμερο, στην ικανοποίηση των βασικών αναγκών, γιατί μετά υπάρχει το εργοστάσιο, η παραγωγή πρέπει να συνεχιστεί, δεν μπορείς να ζήσεις χωρίς το καινούριο άι-φον, χωρίς το livestyle σου εδώ στον "αναπτυγμένο κόσμο".\nΜερικές φορές μου έρχεται στο μυαλό η ταινία "Matrix". Η πρώτη, βέβαια, από τις τρεις. Αυτή η ταινία, πέρα από τα εφέ και τη δράση, έχει σκηνές με διαλόγους αρκετά φιλοσοφημένους. Φέρνω κάποιες στιγμές στο μυαλό μου εκείνην τη σκηνή όπου ο Cypher διαπραγματεύεται με τον Agent Smith να προδώσει τους συντρόφους του. Αποτρόπαια πράξη κι όμως μέσα σε αυτόν τον διάλογο ο Cypher συμπεραίνει κάποια στιγμή το αυτονόητο για την ανθρώπινη φύση: Ignorance is bliss (η άγνοια είναι ευτυχία). Αν αυτήν τη φράση την αναγάγουμε στην καθημερινή μας ζωή, αξίζει άραγε να αποζητούμε την άγνοια για να είμαστε προσωπικά ευτυχισμένοι, ακόμα και όταν ο κόσμος συνολικά φαίνεται να βαδίζει προς το κενό; Πρόσφατα είδα στο TED.com μια μελέτη (Matt Killingsworth: Want to be happier? Stay in the moment), σύμφωνα με την οποία όταν εμείς οι άνθρωποι σκεφτόμαστε καταστάσεις στο μυαλό μας για αρκετή ώρα, τότε καταλήγουμε εντέλει να είμαστε λιγότερο ευτυχισμένοι σε σχέση με το να κάναμε πράγματα που απλώς θα απορροφούσαν τη σκέψη μας. Με απλά λόγια: Το να σκεφτόμαστε καταστάσεις, επιθυμίες και γεγονότα, να ανησυχούμε και να προβληματιζόμαστε έντονα με όλα αυτά, αυτό δεν μας κάνει ευτυχισμένους. Εκείνο που μας κάνει περισσότερο ευτυχισμένους είναι να επικεντρωνόμαστε σε εκείνο που κάνουμε εκείνη τη στιγμή και να το ζούμε ολοκληρωτικά. Αλλά και οι ίδιοι οι άνθρωποι που νοιάζονται για τους άλλους, κοινωνικοί χαρακτήρες, ακτιβιστές, γιατροί χωρίς σύνορα και πόσοι άλλοι, καταλήγουν να είναι λιγότερο ευτυχισμένοι στην προσωπική τους ζωή, απ' ότι ο μέσος άνθρωπος πάνω στον πλανήτη. Η σκέψη τους είναι διαρκώς προβληματισμένη και ανήσυχη. Νιώθουν καλά ακριβώς τότε όταν δίνουν κοινωνικές μάχες και αγώνες, όταν κάνουν το λειτούργημά τους, διότι τότε επικεντρώνονται στις πράξεις τους. Στον αντίποδα, φαίνεται ότι η συνταγή του τύπου "περίμενε να συμβεί κάτι και έπειτα ανησύχησε για αυτό" είναι πραγματικά ένας ακρογωνιαίος λίθος για να δομηθεί το οικοδόμημα της ευτυχίας. Κι όμως, είναι πολύ εύκολο να μεταλλαχθεί σε αδιαφορία και απάθεια εάν δεν υπάρχει συνειδητοποιημένη εφαρμογή της στην καθημερινότητα. Εκεί που πρέπει να σκεφτείς για την καταστροφή του περιβάλλοντος και ανησυχείς για την συμπεριφορά μας απέναντι στη φύση, περνάει από δίπλα σου κάποιος συνάνθρωπος ο οποίος δεν διακατέχεται από τέτοιες ανησυχίες, και πετάει ευτυχισμένος το σκουπίδι του στο πεζοδρόμιο, εκεί μπροστά σου. Για να φτάσεις να του μιλήσεις για την πράξη του είναι απαραίτητο να τον προβληματίσεις. Και αυτό είναι το πιο δύσκολο, διότι ο προβληματισμός είναι κάτι ενοχλητικό για εκείνον και η πολλή σκέψη του γεννάει δυσφορία.\nΚάποιες άλλες φορές σκέφτομαι ότι ίσως θα έπρεπε να αφήσουμε την εξέλιξη να κάνει τη δουλειά της. Δεν λέω, αν είναι το είδος μας να εξαφανιστεί ας πέσουμε μάχημοι, αλλά τουλάχιστον χωρίς φόβο και ανησυχία για το μέλλον. Έτσι και αλλιώς είμαστε ένα γενετικό πείραμα μέσα σε εκείνο το γενικό πείραμα το οποίο ονομάζεται "ζωή". Αν είμαστε πλασμένοι να εξαφανιστούμε από τον πλανήτη, τότε γιατί να ανησυχούμε τόσο πολύ για αυτό; Τόσα είδη έχουν περάσει από εδώ και τα περισσότερα έχουν εξαφανιστεί και μόνο τα απολιθώματα τους παραμένουν να φλερτάρουν με τα μηχανήματα μέτρησης του άνθρακα δεκατέσσερα στο πρώτο ραντεβού τους με την επιφάνεια. Αν φύγουμε και εμείς, δεν τρέχει τίποτα για τη ζωή. Αυτή θα συνεχίσει τη διαδικασία με άλλα είδη, όπως συμβαίνει τόσα εκατομμύρια χρόνια. Πώς; Θα χαθεί η νοημοσύνη και τα επιτεύγματά μας; Μα αυτά δεν έχουν νόημα παρά μόνο για εμάς, δεν εξυπηρετούν σε τίποτα την εξελικτική διαδικασία των ειδών. Αυτή έχει τη δική της νοημοσύνη και εμείς δεν είμαστε καθόλου σημαντική για αυτήν. Επιστρέφοντας ξανά στο The Matrix θυμάμαι την περίφημη φράση humans are a virus. Δεν μπορώ να την αποδεχτώ, αλλά και πάλι δεν μπορώ να την αντικρούσω καθολικά. Προσπαθούμε να κάνουμε τις κοινωνίες και το περιβάλλον μας "ανθρώπινα", χωρίς ανάδραση, δίχως να υπάρχει ένα αντίβαρο στην άλλη πλευρά το οποίο να μας κάνει περισσότερο "γήινους". Καίμε τα δάση και μολύνουμε ακόμα και τις πιο απρόσιτες περιοχές τους πλανήτη στο όνομα της "προόδου" και της "ευημερίας". Πλασματικών εννοιών, αφού, όπως ανάφερα πιο πάνω, οι περισσότεροι από τους ανθρώπους στον πλανήτη και ειδικά τα μικρά παιδιά είναι καταδικασμένοι να εργάζονται σαν σκλάβοι.\nΣκέφτομαι ότι θα έπρεπε να πάρουμε υπεύθυνη θέση απέναντι σε αυτό. Ίσως θα έπρεπε μαζί με τις τόσες πληροφορίες που μας προσφέρει η σύγχρονη ετικέτα πάνω στα καταναλωτικά προϊόντα να προστεθεί και μία ακόμα. Μια πιστοποίηση, έγκυρη, από σοβαρό οργανισμό που να αναγράφει "Αυτό το προϊόν παράχθηκε κάτω από ανθρώπινες συνθήκες εργασίας και η παραγωγή του δεν επιβάρυνε το φυσικό περιβάλλον". Να γνωρίζει ο καταναλωτής ότι αυτό το προϊόν το παρήγαγε ένας άνθρωπος, ο οποίος πήγε στη δουλειά του αξιοπρεπώς, εργάστηκε ένα ανθρώπινο ωράριο, όχι πάνω από 40 ώρες την εβδομάδα, κάτω από τις σωστές εκείνες συνθήκες που του επιτρέπουν να λειτουργεί και να αισθάνεται καλά με αυτό που κάνει. Μια ετικέτα που να γνωστοποιεί ότι δεν πρόκειται για ανθρώπινη σκλαβιά, ότι το εργοστάσιο δεν μόλυνε το περιβάλλον. Είναι απλό, αλλά και τόσο δύσκολο. Τα περισσότερα εργοστάσια σήμερα δεν πληρούν αυτές τις προδιαγραφές, ενώ οι περισσότεροι πολιτικοί εξυπηρετούν οικονομικά συμφέροντα και δεν θα προωθούσαν κάτι τέτοιο. Ωστόσο, θα ήταν μια καλή αρχή η απαίτησή του από εκείνους τους ανθρώπους που πραγματικά νοιάζονται για τον συνάνθρωπό τους.\nΟι κοινωνίες μας σαν πέσει η νύχτα μοιάζουν με ποντοπόρα καράβια που φεγγοβολούν χωρίς ασχήμια, χωρίς προβλήματα. Το σκοτάδι τα κρύβει όλα και το φως των προβολέων φωτίζει μόνο τα όμορφα μνημεία. Και ο περαστικός διαβάτης που τα θαυμάζει με δέος αγνοεί πολλές φορές συνειδητά ότι το χτίσιμο των περισσότερων από αυτά γίνηκε με αίμα, σκλαβιά και τον θάνατο χιλιάδων εργατών κάτω τις προσταγές σκληρών τυράννων και ματαιόδοξων δικτατόρων. Η άγνοια είναι ευτυχία.\nΚαληνύχτα, αγαπητέ φίλε, κι ας μην σε γνωρίζω.\nΕξαιρετικό πραγματικά !!\nΠολύ σωστά Σωκράτη έθεσες τον λόγο της δυστυχίας όσων σκέφτονται αλλά και τον τρόπο να γίνουν ευτυχισμένοι!\nΕύχομαι να δω κάποια στιγμή μέχρι το τέλος της ζωής μου την ετικέτα "αυτό το προϊόν παράχθηκε κάτω από ανθρώπινες συνθήκες εργασίας" στα καταναλωτικά αγαθά που μας πνίγουν.\nΚαι εύχομαι στην εξέλιξη του πειράματος άνθρωπος να γίνουμε κάτι σαν αυτούς στην ταινία "the Green Beautiful"\nH ελπίδα πεθαίνει τελευταία ...\n"Αυτό το προϊόν παράχθηκε κάτω από ανθρώπινες συνθ...


MMA - NewsIT\nΟ αθλητής του ΜΜΑ, Ισάια Τσάπμαν, έπεσε νεκρός μετά από πυροβολισμούς που δέχτηκε έξω από το σπίτι του στο Οχάιο. Την τελευταία του πνοή, σε ηλικία 30 ετών, άφησε ο αθλητής του ΜΜΑ, Ισάια Τσάπμαν την περασμένη Τρίτη. Ο θάνατός του προήλθε έπειτα από πυροβολισμούς που δέχτηκε από αγνώστους, έξω από το σπίτι του στο ... Περισσότερα\nΈχασε τη ψυχραιμία του ο Nurmagomedov! Κλώτσησε τη ζώνη του Ferguson στο staredown! video\nΟ αγώνας τους προγραμματίστηκε και ακυρώθηκε 4 φορές στο παρελθόν. Khabib Nurmagomedov και Tony Ferguson θα “μονομαχήσουν” μέσα στον Απρίλιο στο UFC 249 και δείχνουν… ανυπόμονοι. Λίγο έλειψε να.. αγριέψουν τα πράγματα στο staredown μεταξύ Khabib Nurmagomedov και Tony Ferguson, των δύο καλύτερων MMAer της lightweight κατηγορίας, που θα… μπουν στο οκτάγωνο τον προσεχή Απρίλιο. ... Περισσότερα\nKhabib Nurmagomedov: “Ζόρικη” προπόνηση σε παγωμένο ποτάμι! video\nΌταν ήταν πιτσιρικάς, παλεύει με ένα αρκουδάκι για.. προπόνηση! Τώρα όμως, ο πρωταθλητής του UFC, Khabib Nurmagomedov, βρίσκει νέους τρόπους για να μείνει σε φόρμα μέχρι το νέο του αγώνα.\nNurmagomedov: “Ο McGregor προσέβαλε την πατρίδα και τη θρησκεία μου” – video\nΖήτησε συγγνώμη από τον κόσμο που βρέθηκε στην T-Mobile Arena του Λας Βέγκας και από το άθλημα, αλλά ο Χαμπίμπ Νουρμαγκομέντοφ δεν έδειξε διατεθειμένος να κάνει κάτι ανάλογο και προς τον Κόνορ ΜακΓκρέγκορ, για τις συμπλοκές που ακολούθησαν της νίκης του στο UFC.


Aντί για Θεσσαλονίκη, προσγειώθηκαν στην... Τιμισοάρα της Ρουμανίας! - neadrasis.gr\nAντί για Θεσσαλονίκη, προσγειώθηκαν στην… Τιμισοάρα της Ρουμανίας!\nAνω κάτω έκανε ο χιονιάς τις αεροπορικές συγκοινωνίες και ειδικότερα τα δρομολόγια από και προς Θεσσαλονίκη.\nΔεκάδες πτήσεις ακυρώθηκαν και χιλιάδες κόσμου καταταλαιπωρείται. Αλλά, το πιο περιπετειώδες ταξίδι το έζησαν οι επιβάτες μιας συγκεκριμένης πτήσης.\nΜε πτήση της Aegean θα επιστρέψουν στην Ελλάδα οι 201 επιβάτες που εγκλωβίστηκαν στην Τιμισοάρα της Ρουμανίας.\nΟι συγκεκριμένοι επιβάτες βρέθηκαν στην Τιμισοάρα καθώς πτήση της Ruynair από Λονδίνο δεν κατάφερε να προσγειωθεί στο Αεροδρόμιο της Θεσσαλονίκης\nΠερίπου οι μισοί από τους επιβάτες μπήκαν στα λεωφορεία που διέθεσε η εταιρεία, προκειμένου να πάνε οδικώς στη Θεσσαλονίκη. Ομως, σύμφωνα με τις καταγγελίες, ένα από αυτά δεν έχει θέρμανση!


Barkleyhill Holiday Bungalow Kandy Σρι Λάνκα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nPanwilatenna, Pupuressa Road, Gampola., Πόλη Γκαμπολα, Kandy, Σρι Λάνκα, 20000 - Προβολή στο χάρτη\nΈχετε κάποια ερώτηση για το Barkleyhill Holiday Bungalow;\nΠερισσότερες πληροφορίες για το Barkleyhill Holiday Bungalow\nΑν αυτό που ψάχνετε είναι ένα ξενοδοχείο σε καλή θέση στη Kandy, μην ψάχνετε πέρα από το Barkleyhill Holiday Bungalow. Το ξενοδοχείο βρίσκεται 1.8 km από το κέντρο της πόλης και σας προσφέρει εύκολη πρόσβαση σε σημαντικά μέρη της. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΕπωφεληθείτε από ένα πλήθος ασυναγώνιστων υπηρεσιών και ανέσεων σε αυτό το ξενοδοχείο της Kandy. Το ξενοδοχείο σας προσφέρει μια μεγάλη επιλογή υπηρεσιών, συμπεριλαμβανομένων των 24ωρη υπηρεσία δωματίου, 24ωρη ρεσεψιόν, ασύρματη σύνδεση Wi-Fi σε δημόσιους χώρους, χώρος στάθμευσης οχημάτων, υπηρεσία δωματίου.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και ασύρματη σύνδεση internet (δωρεάν), δωμάτια για μη καπνίζοντες, γραφείο, μπαλκόνι/αίθριο, τηλέφωνο προκειμένου να ευχαριστήσουν ακόμα και τον πιο απαιτητικό επισκέπτη. Η πλήρης λίστα των ψυχαγωγικών υπηρεσιών είναι διαθέσιμη στο ξενοδοχείο, συμπεριλαμβανομένων των κήπος. Όποιος κι αν είναι ο σκοπός της επίσκεψης σας στη Kandy, το Barkleyhill Holiday Bungalow είναι μια εξαιρετική επιλογή για μια χαρούμενη και συναρπαστική απόδραση.


Εθνική Ελλάδος: Ξεκίνησε η προετοιμασία στο ΟΑΚΑ (pic)\nΧωρίς τον Σωτήρη Μανωλόπουλο πραγματοποιήθηκε η πρώτη προπόνηση της εθνικής Ελλάδος στο ΟΑΚΑ.\nΕλλάδα: Η δεύτερη νίκη της εθνικής στα “παράθυρα” (vid)\nΗ ΕΟΚ έδωσε στη δημοσιότητα τα όσα κατέγραψε η παρακάμερά της, στην εντός έδρας νίκη 64-57 της εθνικής Ελλάδος επί της Πορτογαλίας, στην Ξάνθη.\nΕλλάδα: Τρεις “αιώνιοι” στις κλήσεις για τα παράθυρα\nΟ Σωτήρης Μανωλόπουλος κάλεσε στην εθνική Ελλάδος τρεις παίκτες από τους “αιωνίους”, για τις αναμετρήσεις με Μεγάλη Βρετανία και Λευκορωσία.\nΣερβία: Στην προεπιλογή ο Νεμάνια Νέντοβιτς\nΟ Νεμάνια Νέντοβιτς συμπεριλήφθηκε στην προεπιλογή της Σερβίας για τα προκριματικά.\nΕλλάδα: Η Καλέντζου ανέλυσε την Πορτογαλία\nΗ Τούλα Καλέντζου ανέλυσε την Πορτογαλία, την οποία αντιμετωπίζει η εθνική στη δεύτερη αγωνιστική των παραθύρων (18:00).\nΕλλάδα: Για τη δεύτερη νίκη η εθνική γυναικών\nΗ Ελλάδα υποδέχεται την Πορτογαλία στην Ξάνθη και θέλει τη δεύτερη νίκη της, στα προκριματικά του ευρωπαϊκού πρωταθλήματος του 2023 (18:00).\n14/11/2021 - 08:55\nΕλλάδα: Κρατάει χαμηλούς τόνους η Σωτηρίου\nΗ Κατερίνα Σωτηρίου τόνισε πως η νίκη 73-66 επί της Μεγάλης Βρετανίας στο Μάντσεστερ είναι σημαντική, όμως δεν πρέπει να μείνει σε αυτή η εθνική γυναικών.\nΕλλάδα: Δοκιμάζεται στο Μάντσεστερ η εθνική\nΗ εθνική γυναικών θα αντιμετωπίσει στο Μάντσεστερ τη Μεγάλη Βρετανία, στην έναρξη των προκριματικών του ευρωπαϊκού πρωταθλήματος 2023 (21:30).\nΟ Ζόραν Λούκιτς είναι ο εκλεκτός της ρωσικής ομοσπονδίας για την τεχνική ηγεσία της ομάδας.\nΟ Νίκος Ζήσης ανέλαβε και επίσημα τα καθήκοντα του general manager της εθνικής Ελλάδος.\nΣαν σήμερα: Οκτώ χρόνια χωρίς τον Φίλιππο Συρίγο (vid, pics)\nΉταν Κυριακή, 13 Οκτωβρίου του 2013 όταν σίγησε η φωνή του ελληνικού μπάσκετ.\nΓκασόλ: Ο κακός «δαίμονας» της Εθνικής μας (pics)\nΟ Πάου Γκασόλ αποσύρθηκε από την ενεργό δράση και το παγκόσμιο μπάσκετ χάνει λίγη από την αίγλη του. Το Novasports.gr ανατρέχει στα 5+1 παιχνίδια του Ισπανού γίγαντα κόντρα στην Εθνική Ελλάδας, και συνειδητοποιεί ότι δεν έχουμε καταφέρει να τον... κερδίσουμε ποτέ.\nΣερβία: Ο Πέσιτς δεν πιστεύει ιδιαίτερα στον Ποκουσέφσκι\nΟ Σβέτισλαβ Πέσιτς δήλωσε πως υπάρχουν πιο ταλαντούχοι παίκτες από τον Αλεξέι Ποκουσέφσκι, για το ρόστερ της εθνικής Σερβίας.\n04/10/2021 - 12:48\nΤο πάθος του Βασίλη Σπανούλη για το μπάσκετ και η προσήλωση του στην συνεχή βελτίωση των ατομικών χαρακτηριστικών του παιχνιδιού του, τον οδήγησαν στην τελειοποίηση της τεχνικής του.\n29/09/2021 - 15:25\nΟ Βασίλης Σπανούλης ήταν ο παίκτης των δύσκολων αποστολών στις τελευταίες φάσεις των αγώνων της Εθνικής και όποτε χρειαζόταν σήκωνε το βάρος της ευθύνης για το νικητήριο ή όχι σουτ.\n29/09/2021 - 10:32\nΕθνική Σερβίας: Πέσιτς και επίσημα\nΣτον πάγκο της Σερβίας επιστρέφει μετά από το 2002 ο Σβέτισλαβ Πέσιτς.\n28/09/2021 - 16:23\nΣελίδα1 Σελίδα2 … Σελίδα80 Επόμενη »


Οι ανεπιθύμητες οσμές στα κρασιά - Online Κάβα House of Wine - e-κάβα σου\nΟι ανεπιθύμητες οσμές στα κρασιά\nΣυνήθως οι περιγραφές των κρασιών κατακλύζονται από αρώματα φρούτων, λουλουδιών, βοτάνων, μπαχαρικών, ξηρών καρπών και πολλά ακόμα που όλα μαζί συνθέτουν ένα ευχάριστο μπουκέτο και σε μεγάλο βαθμό καθορίζουν την ποιότητα του κρασιού. Η πρώτη κίνηση άλλωστε που κάνουμε έχοντας ένα ποτήρι κρασί είναι να το μυρίσουμε και να σχηματίσουμε εικόνα για το κρασί.\nΤι συμβαίνει όμως αν το κρασί μας μυρίζει χαρτόνι, καμένο σπίρτο, αυγό, βραστά λαχανικά, στάβλο, σάπιο μήλο ή διαλυτικό?\nΣίγουρα όλες αυτές οι μυρωδιές που δεν είναι ευχάριστες, οφείλονται σε κάποιο ελάττωμα που έχει δημιουργηθεί κατά την παραγωγή του κρασιού, την εμφιάλωση αλλά και την συντήρηση του. Κάποια ελαττώματα εντοπίζονται και οπτικά καθώς αλλοιώνουν το χρώμα των κρασιών, υπάρχουν όμως και αρκετά ελαττώματα που τα εντοπίζουμε αφού μυρίσουμε το κρασί και αν τολμήσουμε, αφού το δοκιμάσουμε, καθώς πολλά από αυτά δεν επηρεάζουν την όψη και το χρώμα του κρασιού. Τι κάνουμε όμως όταν τα εντοπίσουμε? Μπορούμε να τα προσπεράσουμε και να απολαύσουμε τα κρασιά, γυρίζουμε πίσω τις φιάλες, ξαναδοκιμάζουμε το ίδιο κρασί? Ίσως κάποια από αυτά τα ελαττώματα να μπορούν να αντιμετωπιστούν, άλλα δεν μας ενοχλούν, άλλα μπορεί να μην τα βρούμε σε άλλη φιάλη του ίδιου κρασιού και άλλα που γυρίζουμε όλη την παρτίδα πίσω!\nΑς δούμε ποια είναι αυτά που συναντάμε συχνότερα και δεν χρειάζεται να έχουμε κάνει 4 χρόνια σπουδές οινολογίας για να τα βρούμε!\nΤο πιο συχνό ελάττωμα, που είμαι σίγουρη ότι το έχετε συναντήσει, είναι η έντονη μυρωδιά φελλού, αυτό που λέμε ‘φελλομένο’ κρασί! Ο φελλός είναι ένα πώμα που δεν προσδίδει αρώματα στο κρασί. Όταν το κρασί μυρίζει φελλό, τότε κάτι δεν έχει πάει καλά! Υπεύθυνη για αυτό το ελάττωμα είναι η τριχλωροανισόλη (ή για πιο γρήγορα TCA), μία χημική ένωση που αναπτύσσεται στο φελλό και περνάει στο κρασί, προσδίδοντας του ανεπιθύμητη οσμή που θυμίζει χαρτόνι, βρεγμένο χαρτί, ή παλιό ντουλάπι και ‘σκεπάζει’ τα υπόλοιπα χαρακτηριστικά του κρασιού. Αν και είναι συχνότερο στα πιο φθηνά κρασιά, λόγω του χαμηλού κόστους των φελλών, μπορούμε να το συναντήσουμε και σε υψηλής ποιότητας κρασιά με ακριβούς φελλούς αν και οι πιθανότητες είναι λιγότερες! Αν σας τύχει φελλομένο κρασί στο εστιατόριο, γυρίστε πίσω το κρασί! Αν σας τύχει στο σπίτι (στατιστικά υπάρχει 5% πιθανότητα) θα χρειαστείτε τον νεροχύτη και να ανοίξετε ένα άλλο μπουκάλι κρασί. Προσοχή όμως για να μην γίνουμε υπερβολικοί: Ο σπασμένος φελλός, που μπορεί να επιπλέει σε ένα ποτήρι γιατί έσπασε κατά το άνοιγμα δεν είναι πρόβλημα, ούτε αν δείτε μούχλα στον φελλό! Στα κρασιά που περιέχουν συνθετικό φελλό (τον πλαστικό) ή βιδωτό πώμα δεν κινδυνεύουμε να βρούμε αυτό το ελάττωμα.\nΈνα ακόμα συχνό πρόβλημα είναι η ‘αναγωγή’, που συναντάται περισσότερο σε φρέσκα κρασιά και προσδίδει μυρωδιές όπως η ‘αυγουλίλα’ (σε βαριές περιπτώσεις μπορεί να μυρίζει και σας χαλασμένο αυγό), βρασμένα λαχανικά ή αποχέτευση. Η αναγωγή δημιουργείται κατά την παραγωγική διαδικασία του κρασιού και σχετίζεται με την ποσότητα του θειώδους που περιέχει το κρασί, την ταχύτητα και την θερμοκρασία της ζύμωσης αλλά και με την έλλειψη οξυγόνου σε όλη την διαδικασία. Δεν είναι συχνό φαινόμενο σε κρασιά που ωριμάζουν σε βαρέλια γιατί δέχονται την επίδραση του οξυγόνου, Σε κρασιά που έχουν εμφιαλωθεί με φυσικούς φελλούς, επειδή περνάνε μικροποσότητες οξυγόνου μπορεί, η επίδραση του ελαττώματος να μειωθεί. Στα κρασιά όμως με βιδωτό πώμα ή συνθετικούς φελλούς επειδή αποκλείεται η εισροή οξυγόνου, το ελάττωμα συνήθως παραμένει. Το ‘καλό’ με αυτές τις οσμές είναι ότι αν είναι σε μικρό βαθμό, μπορεί να φύγουν αν αφήσουμε την φιάλη ανοιχτή για λίγη ώρα και έρθει σε επαφή με το οξυγόνο.\nΑν πρέπει να συγκρίνουμε τα δύο ελαττώματα που αναφέραμε, είναι προτιμότερο να πέσουμε πάνω σε αναγωγή, παρά σε φελλομένο κρασί.\nΤο ‘αντίθετο’ ελάττωμα της αναγωγής, είναι η ‘οξείδωση’ που προκαλείται από την έκθεση του κρασιού στο οξυγόνο. Τα αρώματα που προδίδουν οξείδωση είναι το πολύ ώριμο μήλο (ακόμα και το σάπιο), τα έντονα αρώματα αποξηραμένων λουλουδιών, η καραμέλα και ο καμένος καφές. Γενικότερα στα οξειδωμένα κρασιά τα φρουτώδη χαρακτηριστικά των κρασιών παίρνουν πολύ ώριμες και ανεπιθύμητες εκφράσεις. Ένα παλαιωμένο κρασί, μπορεί να εμφανίζει κάποια από αυτά τα αρώματα με τον χρόνο, αλλά αυτά να μην είναι ανεπιθύμητα. Όταν όμως βρίσκουμε οξειδωτικά στοιχεία σε ένα φρέσκο κρασί, τότε πρόκειται για ελάττωμα. Η οξείδωση μπορεί να συμβεί σε μία μεμονομένη φιάλη με προβληματικό πώμα, σε μία ή περισσότερες φιάλες που δεν συντηρήθηκαν σωστά, αλλά και σε μια ολόκληρη δεξαμενή ή βαρέλι, αν εκτεθεί πολύ στο οξυγόνο. Η οξείδωση μπορεί να εντοπιστεί και οπτικά καθώς το χρώμα του κρασιού ‘βαθαίνει’ και παίρνει καφετί αποχρώσεις. Στην περίπτωση που μας σερβιριστεί ένα σχετικά φρέσκο κρασί στο εστιατόριο και είναι οξειδωμένο μπορούμε να το γυρίσουμε πίσω. Να πούμε εδώ ότι υπάρχουν κρασιά όπου έχει προκληθεί εσκεμμένα η οξείδωση, όπως τα Oloroso Sherry ή οι Μαδέρες. Εδώ δεν μιλάμε για ελάττωμα αλλά για ένα διαφορετικού στυλ κρασιού όπου η οξείδωση προκαλείται ελεγχόμενα.\nΣας μπερδέψαμε? Θέλουμε οξυγόνο για να μην έχουμε αναγωγή ή δεν θέλουμε για να μην έχουμε οξείδωση? Θέλουμε τόση έκθεση του κρασιού στο οξυγόνο ώστε να μην έχουμε αναγωγή αλλά και να μην περάσουμε στην οξείδωση! Η διαχείριση του οξυγόνου είναι ένα από τους σημαντικότερους παράγοντες στην ποιότητα ενός κρασιού!\nΈχετε δοκιμάσει κρασιά, που να μυρίζουν έντονο ζωικό δέρμα, στάβλο, άλογο, καπνιστό κρέας, πλαστικό ή τσιρότο? Τότε μάλλον το κρασί έχει προσβληθεί από Βρεττανομύκητα ή Brett όπως καλείται εν συντομία! Ο Βρεττανομύκητας είναι από τις πιο ‘ύπουλες’ περιπτώσεις και αν εμφανιστεί σε ένα οινοποιείο δεν αντιμετωπίζεται εύκολα. Σε αυτή την περίπτωση δεν μιλάμε για την αλλοίωση ενός μπουκαλιού ή ενός βαρελιού αλλά για μια ολόκληρη παρτίδα και εμφανίζεται κυρίως στα κόκκινα κρασιά. Βέβαια υπάρχουν αρκετά κρασιά στα οποία η μικρή έκταση του brett, όχι μόνο δεν ενοχλεί αλλά συμβάλει και στην πολυπλοκότητα του κρασιού. Δεν είναι λίγοι αυτοί οι καταναλωτές που βρίσκουν τα ζωικά αρώματα ευχάριστα μέσα σε ένα κρασί! Το πρόβλημα δημιουργείται όταν αυτά είναι πολύ έντονα και σκεπάζουν τα υπόλοιπα χαρακτηριστικά του κρασιού. Και βέβαια να πούμε ότι αρκετά κρασιά αναπτύσσουν ήπια ζωικά αρώματα που δεν οφείλονται στον βρεττανομύκητα. Αν είστε στο εστιατόριο και δεν σας αρέσει το κρασί λόγω brett, μη δοκιμάσετε να πάρετε ίδια φιάλη γιατί το πιθανότερο είναι ότι και η άλλες φιάλες θα έχουν το ίδιο πρόβλημα.\nΤο υψηλό επίπεδο πτητικής οξύτητας είναι μία ακόμα περίπτωση που μπορεί να αποτελέσει ελάττωμα. Όλα τα κρασιά περιέχουν κάποιο μικρό ποσοστό πτητικής οξύτητας. Όταν όμως αυτό το ποσοστό είναι μεγάλο, συνήθως οφείλεται στην δράση των οξικών βακτηρίων που δημιουργούν οξικό οξύ και εμφανίζονται στο κρασί μυρωδιές που θυμίζουν ασετόν και ξύδι. Σε μερικά κρασιά όπως τα γλυκά από λιαστά σταφύλια ή τα Αmarone η πτητική οξύτητα είναι αναμενόμενη και αν βρίσκεται σε λογικά επίπεδα, προσδίδει πολυπλοκότητα στο κρασί.\nΚρασιά που έχουν εκτεθεί σε πολύ ζέστη μετά την εμφιάλωση, εμφανίζονται ως ελαττωματικά, καθώς τα αρώματα τους γίνονται πολύ ώριμα!! Εδώ η αλλοίωση μπορεί να συμβεί κατά την μεταφορά των κρασιών, κατά την αποθήκευση του κρασιού αν δεν είναι κατάλληλες οι συνθήκες ή αν ξεχάσατε το κρασί που αγοράσατε στο αυτοκίνητο, μέσα στην ζέστη! Αν είναι άνοιξη μπορεί απλά το κρασί να πάρει έναν ώριμο χαρακτήρα. Αν το ξεχάσατε μέσα στον καύσωνα, το πιθανότερο είναι να έχει πεταχτεί και ο φελλός. Και σε αυτή την περίπτωση μπορούμε να οδηγηθούμε στην οξείδωση.\nΤο υψηλό ποσοστό θειώδους, που προστίθεται για να προστατέψει το κρασί, μπορεί επίσης να δημιουργήσει ανεπιθύμητες οσμές που θυμίζουν καμένο σπίρτο. Αυτό είναι πιο έντονο σε φρεσκοεμφιαλωμένα κρασιά, όμως τις περισσότερες φορές ενσωματώνεται στο κρασί και δεν δημιουργεί πρόβλημα αν περάσει λίγος καιρός. Υπάρχουν ανώτατα όρια από την νομοθεσία, όμως οι περισσότεροι ποιοτικοί παραγωγοί χρησιμοποιούν πολύ μικρότερα ποσοστά από αυτά που ορίζονται.\nΥπάρχουν πολλά ακόμα ελαττώματα που θα μπορούσαμε να συναντήσουμε σε ένα κρασί και να δημιουργήσουν άσχημες μυρωδιές. Αλλά οι πιθανότητες να τα βρούμε σε ένα εμφιαλωμένο κρασί είναι ελάχιστες!\nΑφού μιλάμε για ελαττώματα να τονίσουμε ότι το ίζημα σε ώριμα ή αφιλτράριστα ερυθρά κρασιά είναι αναμενόμενο και δεν αποτελεί ελάττωμα όπως και τα κρυσταλλάκια (τρυγικά άλατα) που εμφανίζονται στα λευκά κρασιά και δημιουργούνται από τις χαμηλές θερμοκρασίες.\nΑφού σας είπαμε πως να εντοπίσετε αυτά τα ελαττώματα, να πούμε ότι ο πιο ασφαλής τρόπος για να αποφύγετε αυτές τις δυσάρεστες μυρωδιές είναι να ψωνίζετε από το House of Wine γιατί τα κρασιά με ελαττώματα δεν μπαίνουν στις λίστες μας. Εξαιρούνται οι περιπτώσεις φελλού, γιατί συμβαίνει και στις καλύτερες οικογένειες!\n4-5 Μαρτίου η Έκθεση Κρητικού κρασιού "ΟιΝοτικά 2017" στα Χανιά\nΤα αποτελέσματα του Διεθνούς Διαγωνισμού Οίνου και Αποσταγμάτων Θεσσαλονίκης


«Διαφορετικά» cookies με κακάο ΙΟΝ, φουντούκια και goji berries, χωρίς γλουτένη και γαλακτοκομικά – ION Sweets\n«Διαφορετικά» cookies με κακάο ΙΟΝ, φουντούκια και goji berries, χωρίς γλουτένη και γαλακτοκομικά\nΠιάτο : Μπισκότα και βουτήματα\nΣυστατικά : baking powder, αβγά, αλάτι, αλεύρι καρύδας, βανίλια, γκότζι μπέρι, ΙΟΝ Κακάο, σιρόπι σφενδάμου, φουντούκια\n180 γρ. φουντούκια ωμά\n85 γρ. αλεύρι καρύδας\n4 κ.σ. λάδι καρύδας κρύο\n120 γρ. σιρόπι σφενδάμου\n1 κ.γ. απόσταγμα βανίλιας\n50 γρ. αποξηραμένα goji berries\n1.Προθερμαίνουμε το φούρνο στους 180 C. Στρώνουμε χαρτί ψησίματος σε ένα μέτριο ταψί.\n2.Βάζουμε τα ωμά φουντούκια σε ένα μπλέντερ και τα χτυπάμε μέχρι να μετατραπούν σε «αλεύρι». Προσθέτουμε το κακάο, το αλεύρι καρύδας το baking powder και το αλάτι και χτυπάμε για να αναμιχθούν καλά.\n3.Αν το λάδι καρύδας είναι σε υγρή μορφή το βάζουμε για λίγη ώρα στο ψυγείο ή στην κατάψυξη αν βιαζόμαστε μέχρι να κρυώσει. Μπορούμε να χρησιμοποιήσουμε παρθένο λάδι καρύδας που έχει την χαρακτηριστική οσμή της καρύδας ή επεξεργασμένο που του έχει αφαιρεθεί η οσμή. Προσθέτουμε το κρύο λάδι καρύδας και συνεχίζουμε.\n4.Προσθέτουμε το σιρόπι σφενδάμου, τα αυγά και το απόσταγμα βανίλιας και χτυπάμε πάλι μέχρι να ομογενοποιηθεί το μείγμα.\n5.Προσθέτουμε τα goji berries και χτυπάμε απλώς για να αναμειχθούν στο μείγμα. Αφήνουμε το ζυμάρι να ξεκουραστεί για λίγα λεπτά.\n6.Με ένα κουτάλι ρίχνουμε το μείγμα στο ταψί που προετοιμάσαμε. Θα είναι περίπου 18 cookies. Με υγρά δάχτυλα ισιώνουμε απαλά την επιφάνεια από τα cookies και τους δίνουμε το σχήμα που θέλουμε. Ψήνουμε για περίπου 12 λεπτά ανάλογα με το φούρνο. Καθώς κρυώνουν τα cookies θα στερεοποιηθούν. Τα αφήνουμε στο ταψί να κρυώσουν.\n7.Είναι καλύτερο να χρησιμοποιήσουμε ωμά φουντούκια για πιο ελαφριά γεύση. Αν θέλουμε μπορούμε να χρησιμοποιήσουμε περισσότερο αλεύρι καρύδας( 135 γρ. φουντούκια και 130 γρ. αλεύρι καρύδας) για ακόμη πιο ελαφριά γεύση.\n8.Τα cookies αυτά είναι αρκετά άγλυκα και είναι ιδανικά για περιόδους που κάνουμε διατροφή και θέλουμε ένα εύγευστο σνακ. Μας παρέχουν πρωτείνη από το αυγό και τα φουντούκια και ωφέλιμα για την καρδιά μονοακόρεστα λιπαρά από τα φουντούκια, μεταξύ άλλων. Μπορούμε να τα σερβίρουμε με ένα ποτήρι κρύο γάλα καρύδας.\nΒουτήματα πολυτελείας με ΙΟΝ Κακάο και ΙΟΝ Patisserie FONDUE Σοκολάτας\nΣαμπλέ κουλουράκια με κακάο\nΕύκολοι δίσκοι ΙΟΝ Patisserie Κουβερτούρας κλασικής με ξηρούς καρπούς και αποξηραμένα φρούτα\nΚαρυδάτο με σαντιγί ΙΟΝ Patisserie λευκής κουβερτούρας


Elias Letsios April 6, 2018\n«Φύλαγε τα ρούχα σου, για να ‘χεις τα μισά»!\nΤο τετράγωνο του ανάδρομου Ερμή με τον Κρόνο αναμένεται να πολλαπλασιάσει τις ευθύνες σου κι, από αυτήν την άποψη, οφείλεις να φερθείς με επαγγελματισμό, περιορίζοντας το ενδεχόμενο κάποιου λάθους που μπορεί να σου στοιχίσει. Ίσως, μάλιστα, κριθείς αυστηρά για μια ανεπάρκειά σου.\nΑν ψάχνεις τον καλύτερο τρόπο με τον οποίο μπορείς να αξιοποιήσεις τις πιέσεις του Κρόνου, αυτός δεν είναι άλλος από τη βελτίωση της κατάρτισής σου και τον εμπλουτισμό των γνώσεών σου. Ίσως, μάλιστα, έρθεις σε επαφή με μια «αυθεντία» του τομέα που σε ενδιαφέρει!\nΤο τετράγωνο του ανάδρομου Ερμή με τον Κρόνο λειτουργεί σχεδόν απαγορευτικά όσον αφορά σε μια σημαντική αγορά ή επένδυση που θέλεις να κάνεις, αφού, στην καλύτερη περίπτωση, θα αποδειχθεί «λίγη» σε σχέση με τις απαιτήσεις σου. Μάλιστα, το πιο «σοφό» θα ήταν να περιορίσεις τα έξοδά σου.\nΌσο επιμένεις να νομίζεις ότι δίνοντας προτεραιότητα στις επιθυμίες των άλλων, εξασφαλίζεις και την αποδοχή ή την υποστήριξή τους, δεν πρόκειται να δικαιωθείς. Αντίθετα, το τετράγωνο του ανάδρομου Ερμή με τον Κρόνο θα σου δώσει να καταλάβεις ότι πρέπει να βάλεις έγκαιρα τα όριά σου στις απαιτήσεις κάποιων.\nΤο τετράγωνο του ανάδρομου Ερμή με τον Κρόνο μπορεί να δυσκολέψει τις εργασιακές σου σχέσεις, προσπάθησε όμως να μη φορτωθείς με ευθύνες που δεν σου αναλογούν, αφήνοντας παράλληλα την εντύπωση ότι είσαι ένα πρόθυμο «θύμα». Επιπλέον, καλό είναι να μην ξεκινήσεις μια δουλειά, αλλά να δώσεις προτεραιότητα στην οργάνωσή της.\nΜε τον Κρόνο να επισκιάζει οτιδήποτε το ψυχαγωγικό, είναι σκόπιμο να δώσεις προτεραιότητα σε εκείνα που πρέπει να γίνουν και στην κάλυψη των όποιων κενών σου. Αντίθετα, αν «ξανοιχτείς», χωρίς να έχεις την κατάλληλη προετοιμασία, ενδέχεται να αποτύχεις. Επιπλέον, ίσως απογοητευτείς από τη συμπεριφορά ή τη γενικότερη στάση ενός ατόμου.\nΤο τετράγωνο του ανάδρομου Ερμή με τον Κρόνο σε καλεί να μην αδιαφορήσεις για τα όσα συμβαίνουν στο επαγγελματικό, αλλά και το οικογενειακό σου περιβάλλον, ούτε όμως και να «φορτσάρεις», αφού πρέπει πρώτα να διασφαλιστούν κάποια πράγματα. Στις δουλειές σου, βέβαια, έχεις καλύτερες πιθανότητες να πετύχεις τον στόχο σου!\nΣήμερα, οι συνθήκες ευνοούν περισσότερο το να βάλεις σε μια τάξη τις σκέψεις, αλλά και τα πράγματα γύρω σου, όπως επίσης να τσεκάρεις την επάρκεια του εξοπλισμού που χρησιμοποιείς είτε στην δουλειά σου είτε στην καθημερινότητά σου, πριν μείνεις στα… κρύα του λουτρού.\nΟ ενεργός Κρόνος μπορεί να σε «φορτώσει» με επιπλέον ευθύνες, ιδιαίτερα στον οικονομικό τομέα, ίσως, μάλιστα, ένας δικός σου άνθρωπος να «ποντάρει» στο φιλότιμό σου. Εδώ είναι όμως που θα σου δοθεί η ευκαιρία να θέσεις τα όριά σου απέναντι σε όσα σε επιβαρύνουν πέραν του δέοντος.\nΟ Κρόνος στο ζώδιό σου απαιτεί να είσαι πιο μετρημένος/η, αλλά και σίγουρος/η στα θέλω σου, προκειμένου να πετύχεις τους δέοντες συμβιβασμούς. Επιπλέον, σε καλεί να περιορίσεις προς το παρόν τις φιλοδοξίες σου για οτιδήποτε μεγάλο, φροντίζοντας πρωτίστως να καλύψεις τα όποια κενά σου, σε θεωρητικό ή σε πρακτικό επίπεδο.\nΤο τετράγωνο του ανάδρομου Ερμή με τον Κρόνο έχει βέβαια τις δυσκολίες του και το πιθανότερο είναι να σε φορτώσει με επιπλέον δουλειά, ωστόσο, θα σου δώσει και τη δυνατότητα να αξιολογήσεις τις προτεραιότητές σου, αφήνοντας στην άκρη εκείνα που δεν επείγουν ή, στην παρούσα φάση, φαντάζουν ως πολυτέλεια.\nΟι ταινίες της εβδομάδας (5/04/2018 - 11/04/2018)


Παράταση κινητοποιήσεων ως τις 19 Ιανουαρίου αποφάσισαν οι... - Flashnews.gr\nΣτην ομιλία του, ο κύριος Ρουπακιώτης, αφού ανέπτυξε το τι μπορεί η κυβέρνηση να δώσει στην παρούσα χρονική συγκυρία στους δικαστές για να σταματήσουν τις κινητοποιήσεις τους, τόνισε με νόημα ότι ως δικηγόρος ποτέ δεν χτύπησε την πόρτα δικαστή, αλλά τώρα ως υπουργός χτυπά την πόρτα της συνείδησής τους. "Αφήστε ανοιχτό το χέρι σας στην κοινωνία. ίσως το έχετε ανάγκη και εσείς και σίγουρα το έχει ανάγκη και η ίδια" είπε ο κύριος Ρουπακιώτης, αφήνοντας εμμέσως πλην σαφώς να εννοηθεί ότι οι κινητοποιήσεις των δικαστών βρίσκουν αντίθετη την κοινωνία. "Αν έχετε τα φώτα της δημοσιότητας αρνητικά πάνω σας στραμμένα, κάπου παρεμποδίζεται και η επίλυση των προβλημάτων που προβάλλετε" είπε ο υπουργός Δικαιοσύνης.\nΑνεβαίνοντας στο βήμα η πρόεδρος του Αρείου Πάγου, Ρένα Ασημακοπούλου, τόνισε ότι αναγνωρίζει τον κόπο και τον μόχθο των συνάδελφων της, πλην όμως με την αποχή την οποία πραγματοποιούν, υπολειτουργούν τα δικαστήρια, κάτι που αποβαίνει τελικά εις βάρος της κοινωνίας. "Σας καλώ να αναζητήσουμε τρόπους αντίδρασης που δεν αντιβαίνουν στο Σύνταγμα και κυρίως δεν αποβαίνουν σε βάρος του λαού" είπε η κυρία Ασημακοπούλου, προσθέτοντας πως ο δικαστής δεν μπορεί να αρνείται να δικάσει. "Αυτή είναι μια στάση που ισοδυναμεί με φυγή από το πεδίο της μάχης. Οι δικαστές μεταβάλλονται σε απλούς παρατηρητές και αυτοαναιρούνται" τόνισε η πρόεδρος του Αρείου Πάγου. Η ίδια απευθυνόμενη προς τους συναδέλφους της είπε πως αν συνεχίσουν την απρόσκοπτη άσκηση των καθηκόντων τους, τότε η κοινωνία θα το εκτιμήσει. Σε αυτό ακριβώς το σημείο κάποιοι δικαστές και εισαγγελείς που παρευρίσκονταν στην αίθουσα, αντέδρασαν αντιτείνοντας την πτώση του βιοτικού τους επιπέδου που επέρχεται με τις νέες μειώσεις στις αποδοχές τους, οι οποίες συνολικά ξεπερνούν το 50%. Κλείνοντας, πάντως, την ομιλία της, η κυρία Ασημακοπούλου κάλεσε τους δικαστές να επιστρέψουν στις αίθουσες, σημειώνοντας πως οι καιροί είναι κρίσιμοι και οι ευθύνες ιστορικές. "Ο δίκαιος προτιμά να αδικείται, παρά να αδικεί" κατέληξε η πρόεδρος του Αρείου Πάγου.\n"Ανεβείτε στις έδρες, κατεβάστε το βλέμμα στην κοινωνία"\nΛαμβάνοντας το λόγο, ο εισαγγελέας του Αρείου Πάγου, Ιωάννης Τέντες, κάλεσε τους δικαστές να ανέβουν στις έδρες και να κατεβάσουν, όπως είπε, το βλέμμα στην κοινωνία, η οποία ζητά από τους εκπρόσωπους της Δικαιοσύνης να αντιμετωπίσουν τη φοροδιαφυγή, τη βία και τη διαφθορά. "Οι δικαστές μπορούν να παραιτηθούν από τη θέση τους, όχι όμως από το καθήκον τους. Αυτές οι αντιδράσεις αναιρούν το ρόλο των δικαστικών λειτουργών" είπε ο κύριος Τέντες, καλώντας του δικαστές να αντιμετωπίσουν την κρίση με αξιοπρέπεια. "Αγωνιστείτε με όλα τα μέσα, αλλά τα νόμιμα μέσα. Χάσαμε, αλλά δεν πρέπει να χαθούμε, όπως είπε και ο υπουργός Δικαιοσύνης" προσέθεσε ο εισαγγελέας του Αρείου Πάγου, κλείνοντας την ομιλία του.\nΣτο σημείο αυτό, η πρόεδρος της Ένωσης Δικαστών και Εισαγγελέων, κυρία Βασιλική Θάνου, απευθυνόμενη προς το κύριο Τέντε είπε καταχειροκροτούμενη: "Εμείς δε θεωρούμε ότι χάσαμε, ο αγώνας συνεχίζεται, όσο τουλάχιστον είμαι Πρόεδρος εγώ, δε θα επιτρέψω η δικαιοσύνη να χάσει". Η ίδια στην τοποθέτησή της επανέλαβε ότι οι διεκδικήσεις των δικαστών είναι συνταγματικές και ότι το όλο ζήτημα δεν είναι οικονομικό, αλλά θεσμικό και αφορά στην ανεξαρτησία της δικαιοσύνης. Η κυρία Θάνου τόνισε πως αυτό που ενοχλεί τους δικαστές είναι η αδιαλλαξία της κυβέρνησης απέναντι στα συνταγματικώς κατοχυρωμένα δικαιώματά τους και αποκάλυψε πως το Μνημόνιο δεν εφαρμόζεται το ίδιο για όλους. Όπως είπε, εκτός από τους Βουλευτές που συνεχίζουν να καλύπτουν δαπάνες γραφείου κλπ. από τον προϋπολογισμό της Βουλής και οι υπάλληλοι της Εθνικής Υπηρεσίας Πληροφοριών (ΕΥΠ) έμειναν στο απυρόβλητο των περικοπών κατά παρέκκλιση του τρίτου Μνημονίου. Η κυρία Θάνου προανήγγειλε επίσης ότι οι δικαστές θα ζητήσουν τη συγκρότηση ειδικής επιτροπής, που θα αποφασίζει για τα μισθολογικά τους, έτσι ώστε να μην υπάρχει σε αυτό το θέμα εμπλοκή της εκάστοτε πολιτικής εξουσίας.\nΣτην τοποθέτησή της η κυρία Τζάκρη κάλεσε τους δικαστές να σταθούν στο ύψος των περιστάσεων και να ρωτήσει και με ποια νομιμοποίηση δικαστικοί λειτουργοί που απέχουν από τα καθήκοντά τους θα κηρύξουν παράνομη και καταχρηστική μια απεργιακή κινητοποίηση. Από την πλευρά της η κυρία Κωνσταντοπούλου τόνισε: "Δε θέλουμε δικαστές που θα πουν ότι υπέγραψαν μια απόφαση με το πιστόλι στον κρόταφο, όπως είπε ο Υπουργός Δικαιοσύνης ότι υπέγραψε αυτά που άλλοι έγραψαν".\nΟ κύριος Καπερνάρος ανέφερε ότι δεν υπάρχει κράτος δικαίου, διότι όπως είπε αν υπήρχε, θα είχε λάβει υπόψη του τα δίκαια αιτήματα των δικαστών. "Δεν υπάρχει νομοθετική εξουσία, σε λίγο καιρό θα δικάζετε με νόμους από υπηρεσιακά συμβούλια που θα έχουν την ανοχή των Υπουργών. Πλέον δεν επεξεργαζόμαστε νομοσχέδια, αλληλοκοροιδευόμαστε. Και όλα αυτά τα υπογράφει χωρίς αντίρρηση ο Πρόεδρος της Δημοκρατίας" είπε ο κύριος Καπερνάρος. Ο κύριος Χαλβατζής ανέφερε ότι το ΚΚΕ έχει στηρίξει τα δίκαια αιτήματα των δικαστών, τους οποίους μάλιστα κάλεσε να σταθούν στο πλευρό των εργαζομένων, οι οποίοι πλήττονται από την κατάργηση των συλλογικών συμβάσεων, του 8ωρου, αλλά και άλλων θεμελιωδών δικαιωμάτων. "Το 88% των απεργιών χαρακτηρίζονται καταχρηστικές" είπε χαρακτηριστικά ο κύριος Χαλβατζής.\nΕντός της ημέρας, δικαστές και εισαγγελείς αναμένεται να αποφασίσουν για το μέλλον των κινητοποιήσεών τους, ενώ αύριο συνέλευση πραγματοποιεί και η Ένωση Εισαγγελέων Ελλάδος.\nΣάββατο, 8 Δεκεμβρίου 2012, 19:26


Page Rank - Έρευνα ανταγωνισμού για ένα ηλεκτρονικό κατάστημα\nPage Rank (PR) – Έρευνα ανταγωνισμού για ένα ηλεκτρονικό κατάστημα\nPage Rank (PR) Έρευνα ανταγωνισμού\nΗ μέτρηση του ανταγωνισμού είναι πολύ σημαντικός παράγοντας για την επιτυχία ενός ηλεκτρονικού καταστήματος. Στην Ελλάδα δεν θα συναρτήσετε ιδιαίτερο πρόβλημα με τον ανταγωνισμό, όμως καλό είναι να γνωρίζετε από πριν τι θα χρειαστεί να κάνετε, ώστε να καταταχτείτε στις πρώτες θέσεις για τις keywords που έχετε επιλέξει να στοχεύσετε.\nΓια να μπορείτε να κατανοήσετε αυτά που λέμε, είναι πολύ σημαντικό να γνωρίζετε τι είναι το search engine optimization. Αν δεν γνωρίζετε, καλύτερα να περάσετε πρώτα από την σελίδα του search engine optimization και μετά να επανέλθετε.\nΑν σκοπεύετε να δημιουργήσετε ένα ηλεκτρονικό κατάστημα, μέρος της έρευνας για τον ανταγωνισμό αποτελεί και η έρευνα για τις τιμές των προϊόντων. Νομίζω πως μια τέτοια έρευνα είναι σχετικά απλή και δεν χρειάζεται να σας δώσουμε επιπλέον πληροφορίες.\nΤο σκεπτικό είναι σχετικά απλό. Καταγράφεις τις τιμές που πωλούν ένα προϊόν τα ανταγωνιστικά websites, στην συνέχεια τις συγκρίνεις με τις τιμές χονδρικής των drop shippers και εξετάζεις αν μπορείς να το πουλήσεις σε λιανική τιμή με κέρδος. Το δύσκολο κομμάτι στην μέτρηση του ανταγωνισμού στο διαδίκτυο, είναι να εξακριβώσεις κατά πόσο είναι εφικτό να καταταγείς ψηλά στις μηχανές αναζήτησης, για τις keywords που αφορούν τα προϊόντα που θέλεις να πουλήσεις.\nΈρευνα του ανταγωνισμού με το SEO tool\nΥπάρχουν αρκετοί τρόποι για να μετρήσεις τον ανταγωνισμό στο search engine optimization. Ο απλούστερος είναι με το SEO tool του Firefox, το οποίο μπορείτε να κατεβάσετε δωρεάν. Φυσικά θα πρέπει να χρησιμοποιείτε τον Mozilla Firefox για να το χρησιμοποιήσετε.\nΕπίσης προσφέρεται σε συνεργασία με το SeoBook, οπότε θα πρέπει να κάνετε μια δωρεάν εγγραφή στο newsletter για να μπορέσετε να το κατεβάσετε. Η διαδικασία είναι απλή και πιστέψτε με αξίζει να το έχετε. Ο λόγος που πρέπει να μπέιτε στην διαδικασία να κατεβάζετε add-ons, είναι για να κάνουμε τη ζωή σας πιο εύκολη. Υπάρχουν και άλλοι τρόποι να μετρήσεις τον ανταγωνισμό, όμως κανένας δεν είναι τόσο γρήγορος και εύκολος όσο με το SEO tool.\nΚάτω από τις κανονικές εμφανίσεις της Google εμφανίζονται ένα σωρό χρήσιμες πληροφορίες. Στην αρχή βρίσκεται το Page Rank (PR), ο οποίος είναι ένας αριθμός από το 0 έως το 10 και εκφράζει την σπουδαιότητα της ιστοσελίδας, σύμφωνα με την Google.\nΌσο μεγαλύτερος ο αριθμός αυτός, τόσο μεγαλύτερη η σπουδαιότητα της ιστοσελίδας. Αν στην πρώτη σελίδα της αναζήτησης, για μια keyword που θέλετε να καταταγείτε ψηλά, δείτε πολλές σελίδες με υψηλό Page Rank, τότε ο ανταγωνισμός αναμένεται να είναι σημαντικός.\nΤο SEO tool εμφανίζει επίσης και τον αριθμό των backlicks προς την κάθε ιστοσελίδα. Ο αριθμός των back ή incoming links σε μια ιστοσελίδα είναι ο παράγοντας που παίζει τον μεγαλύτερο ρόλο στην κατάταξή της. Μπορείτε να δείτε αναλυτικά τον αριθμό των συνολικών links που δίνει η Yahoo, τον αριθμό που προέρχεται από social και αρκετές ακόμα πληροφορίες.\nΜε το SEO tool θα έχετε μια ιδέα για το πόσα links θα πρέπει να συγκεντρώσετε για να βρεθείτε στην πρώτη θέση της κατάταξης. Αν δείτε πως ο αριθμός των links είναι πολύ μεγάλος μην απογοητεύεστε, καθώς μπορείτε να νικήσετε την μεγάλη ποσότητα των links με ένα μικρότερο αριθμό ποιοτικότερων links.\nΌσο πιο σημαντικό θεωρεί η Google ένα website (υψηλό Page Rank), τόσο μεγαλύτερη αξία έχει ένα link που προέρχεται από αυτό το website.


Πουρές πατάτας | Τerrapapers\nΑν βαρεθήκατε να τις καταναλώνετε τηγανητές, βραστές ή ψητές στο φούρνο, σκεφτείτε και την εκδοχή του σπιτικού πουρέ. Είναι νόστιμος και παρασκευάζεται πολύ εύκολα. Στη συνέχεια θα βρείτε χρήσιμες συμβουλές για το πιο λαχταριστό πιάτο....\nΑν βαρεθήκατε να τις καταναλώνετε τηγανητές, βραστές ή ψητές στο φούρνο, σκεφτείτε και την εκδοχή του σπιτικού πουρέ. Είναι νόστιμος και παρασκευάζεται πολύ εύκολα, αρκεί να προσέξετε ορισμένα βασικά πράγματα. Στη συνέχεια θα βρείτε χρήσιμες συμβουλές για να σερβίρετε στα αγαπημένα σας πρόσωπα το πιο λαχταριστό πιάτο.\nΠροσοχή στην πρώτη ύλη: Επιλέξτε πατάτες σκληρές και όχι μαλακές. Προτιμότερες είναι οι ποικιλίες της Κύπρου και του Νευροκοπίου, αφού θεωρείται πως έχουν μικρότερη περιεκτικότητα σε άμυλο. Σε αντίθετη περίπτωση ο πουρές γίνεται σαν λάστιχο, κάτι που φυσικά δεν θέλετε να συμβεί. Για τον ίδιο λόγο φροντίστε να τις πλύνετε πολύ καλά προτού τις βάλετε στην κατσαρόλα.\nΜαγείρεμα: Τοποθετείτε τις πατάτες σε κρύο, αλατισμένο νερό και όχι σε βραστό. Είναι έτοιμες όταν μπορείτε να τις τρυπήσετε άνετα με ένα πιρούνι. Βεβαιωθείτε ότι είναι μαλακές ακόμη και στο κέντρο, ωστόσο μην τις μαγειρέψετε περισσότερο γιατί θα λιώσουν και θα χάσουν μέρος της νοστιμιάς τους.\nΛιώσιμο: Ο καλύτερος τρόπος να τις πολτοποιήσετε είναι ένας κλασικός μύλος λαχανικών ή εναλλακτικά ένα πιρούνι. Αποφύγετε το μπλέντερ, καθώς λόγω της υψηλής ταχύτητας υπάρχει πιθανότητα να μετατραπεί το φαγητό σας σε μια κολλώδη μάζα. Έπειτα, κι ενώ οι λιωμένες πατάτες είναι ακόμη χλιαρές, συνεχίζετε τη διαδικασία.\nΓευστικές πινελιές: Ο πουρές ταιριάζει ιδανικά με μυρωδικά (εστραγκόν, μαϊντανό, ρίγανη, θυμάρι, κόλιαντρο), λαχανικά (αρακά, τριμμένο καρότο, σκόρδο κ.ά.), αλλά και με μπαχαρικά (μοσχοκάρυδο, πάπρικα, κάρι, κόλιαντρο κ.λπ.). Αν θέλετε, αντικαταστήστε το βούτυρο με λάδι και το γάλα με φυτική κρέμα γάλακτος (αμυγδάλου, καρύδας) ξινόγαλο ή αριάνι.\nΤέλος, μπορείτε να βράσετε τις πατάτες σε ζωμό λαχανικών.\n1 φλ. γάλα φυτικό (καρύδας) σε θερμοκρασία δωματίου\n3 κ.σ βούτυρο καρύδας παγωμένο\nΦρεσκοτριμμένο μαύρο πιπέρι και λίγο καγιέν\nφρέσκα αρωματικά (ρίγανη, λεμονοθύμαρο, μαντζουράνα, δυόσμο ή βασιλικό)\nΕκτέλεση: Σε μια κατσαρόλα βράζετε τις πατάτες μαζί με το κουρκουμά και το καγιέν. Όταν είναι έτοιμες τις σουρώνετε και τις λιώνετε μέ να πιρούνι. Έπειτα, κι ενώ οι λιωμένες πατάτες είναι ακόμη χλιαρές, προσθέτετε το γάλα και το παγωμένο βούτυρο. Ανακατεύετε απαλά, μέχρι να ομογενοποιηθούν τα υλικά. Προσθέστε φρεσκοτριμμένο πιπέρι και μυρωδικά της αρεσκείας σας.\nΌταν είναι φρέσκο το μυρωδικό, συνήθως μπαίνει στο τέλος του φαγητού, για να διατηρήσει ζωντανά τα αρώματά του. Τα κοτσάνια από τον μαϊντανό, τον άνηθο, τον δυόσμο και τον βασιλικό τα ψιλοκόβουμε και τα βάζουμε στην αρχή του μαγειρέματος μαζί με το ελαιόλαδο και το κρεμμύδι, όπως φτιάχνουμε τη γέμιση για τα καλοκαιρινά γεμιστά. Από το κοτσάνι παίρνουμε τα αρώματα που δεν χάνονται εύκολα κατά το μαγείρεμα και ενισχύουμε το φαγητό μας αρωματικά, προσθέτοντας τα φύλλα τους στο τέλος. Όταν τα μυριστικά είναι αποξηραμένα, τα χρησιμοποιούμε από την αρχή στο μαγείρεμα, για να αποδώσει το άρωμά τους.\nΝα θυμάστε πως, όσο κρυώνει, ο πουρές θα γίνεται ακόμη πιο σφιχτός, γι’ αυτό ίσως χρειαστεί να ρίξετε ελάχιστο γάλα επιπλέον.


Προβηγκια-Αλπεισ-Κυανη Ακτη 06230 βίλες / μονοκατοικίες for Ενοίκιο\nΓαλλιαΠροβηγκια-Αλπεισ-Κυανη ΑκτηSaint-Jean Cap Ferrat - Modern villa with pool\nΣχετικά Saint-Jean Cap Ferrat - Modern villa with pool\n2,475.72 Τετρ. πόδια\nΔείτε περισσότερες πληροφορίες σχετικά με το Saint-Jean Cap Ferrat - Modern villa with pool ή άλλα ακίνητα στο Προβηγκια-Αλπεισ-Κυανη Ακτη\nThis βίλες / μονοκατοικίες is for Ενοίκιο and has 4 bedrooms. This βίλες / μονοκατοικίες is listed on the Christie's International Real Estate website in zipcode 06230 and it boasts 2,475.72 Τετρ. μέτρα of interior space. Nearby neighborhoods include: Boulouris και Vallauris. See all properties in zipcode 06230.


Ομπάμα: Έχουμε χρέος στην Ελλάδα, για την αλήθεια, την πίστη...\nΜε την έκφραση «γεια σας, καλησπέρα» στα ελληνικά ξεκίνησε η ομιλία του Αμερικανού προέδρου Μπαράκ Ομπάμα στο ίδρυμα Σταύρος Νιάρχος.\n«Ευχαριστώ τον πρωθυπουργό Αλέξη Τσίπρα που ήρθε σήμερα εδώ με τόσους νέους, το μέλλον της Ελλάδας... Εκφράζω την ευγνωμοσύνη μου για όσα προσέφερε η Ελλάδα, αυτός ο κόσμος ο μικρός, ο μέγας. .. Οι ΗΠΑ ευγνωμονούν τους Έλληνες για τη φιλία τους», είπε ο πρόεδρος Μπαράκ Ομπάμα κατά την έναρξη της ομιλίας του και σημείωσε: «Όλοι ζούμε κάτω από το ίδιο φεγγάρι. Σε όλες τις κοινωνίες και τις χώρες υπάρχει περισσότερο φιλότιμο, όπως λένε οι Έλληνες... Φιλότιμο. Το βλέπω κάθε μέρα και αυτό μου δίνει ελπίδα... Στο τέλος τα πάντα εξαρτώνται από μας. Ο πιο σημαντικός θώκος είναι αυτός του πολίτη» σημείωσε χαρακτηριστικά ο Μπαράκ Ομπάμα.\n«Έχουμε χρέος στην Ελλάδα, για την αλήθεια, την πίστη... Εδώ πριν από 25 αιώνες, στους βράχους αυτής της πόλης δημιουργήθηκε μια νέα ιδέα, η Δημοκρατία και το κράτος», τόνισε ο Αμερικανός πρόεδρος, συμπληρώνοντας πως «ο Περικλής ενέπνευσε με το Σύνταγμα, είπε ότι τα δικαιώματα πρέπει να είναι γραμμένα... Καθόλη τη διάρκεια της ανθρώπινης ιστορίας η φλόγα άναψε εδώ στην Αθήνα και ποτέ δεν έσβησε».\n«Κάποιες χώρες ενώ υπάρχουν εκλογές δεν έχουν πραγματικά δημοκρατικό πολίτευμα. Εμείς ως χώρα πιστεύουμε στις ιδέες και τις αξίες που γεννήθηκαν εδώ πριν από αιώνες. Η ιστορία μας έχει δείξει ότι οι χώρες με δημοκρατικές κυβερνήσεις είναι πιο δίκαιες και πιο σταθερές... Η Δημοκρατία μας έδειξε ότι είμαστε πιο ισχυροί από τους τρομοκράτες. Εκείνοι προσπάθησαν να αλλάξουν την ζωή των ανθρώπων δια της βίας και να μας κάνουν να παρεκκλίνουμε από τις δικές μας αξίες. Η Δημοκρατία είναι ισχυρότερη», σημείωσε.\nΟ Πρόεδρος Ομπάμα αναχώρησε στις 16:00 από το αεροδρόμιο «Ελευθέριος Βενιζέλος», μετά τη διήμερη παραμονή του στην Ελλάδα, με επόμενο σταθμό τη Γερμανία.\nΑυτά τα σκίτσα για τον Ντόναλντ Τραμπ μιλούν από μόνα τους\nΣκιτσογράφοι από όλο τον κόσμο εκφράζουν τα συναισθήματά τους για τον νέο πρόεδρο των ΗΠΑ, Ντόναλντ Τραμπ, και τα σκίτσα τους τα λένε όλα!


«Έφυγε» από τη ζωή η κόρη της Μαρίας Μασσαρά | Far-West\n«Έφυγε» από τη ζωή η κόρη της Μαρίας Μασσαρά\n«Εφυγε» από τη ζωή η Θεοδώρα Μασσαρά, κόρη της επι σειρά ετών προέδρου του Ιδρύματος Στήριξης Ογκολογικών Ασθενών «Η Ελπίδα», πρώην στελέχους της Νομαρχιακής Αυτοδιοίκησης Αχαΐας Μαρίας Μασσαρά – Δαφαλιά.\nΗ Θεοδώρα Μασσαρά πέθανε μετά από «μάχη» που έδωσε με ανίατη ασθένεια.\nΑυτό είναι το δεύτερο πλήγμα για την Μαρία Μασσαρά, καθώς πριν από δύο χρόνια είχε χάσει και τον σύζυγό της.\nSLIDER, ΑΧΑΙΑ ΝΕΑ, ΜΑΡΙΑ ΜΑΣΣΑΡΑ, ΝΕΑ ΔΥΤΙΚΗΣ ΑΧΑΙΑΣ, ΠΑΤΡΑ ΝΕΑ, Τοπικά\nΞεχωριστή μαγική βραδιά στο Αργοστόλι!\tΤον απήγαγαν και τον απειλούσαν για τη ζωή του ζητώντας του 2.000 ευρώ


EL - Αντιδράσεις επωνύμων μετά την απίστευτη δήλωση Λοβέρδου: «Πατέρας που κακοποιεί την γυναίκα του βλέπει το παιδί μόνο σε επισκεπτήριο φυλακής»\nΑντιδράσεις επωνύμων μετά την απίστευτη δήλωση Λοβέρδου: «Πατέρας που κακοποιεί την γυναίκα του βλέπει το παιδί μόνο σε επισκεπτήριο φυλακής»\nΟ Σπύρος Σούλης, με ανάρτησή του στο Twitter, πήρε θέση για την τοποθέτηση του Γιάννη Λοβέρδου στην Βουλή, σχετικά με την συνεπιμέλεια.\nΣάλο προκάλεσε η τοποθέτηση του Γιάννη Λοβέρδου, σχετικά με το νομοσχέδιο για την συνεπιμέλεια.\nΣυγκεκριμένα, ανέφερε πως «Ο κακός σύζυγος δεν σημαίνει ότι είναι κακός γονέας» και για να στηρίξει τα λεγόμενά του πρόσθεσε ότι «μπορεί να χώρισα και να έχω πάθος εναντίον της γυναίκας μου αλλά να μην είμαι κακός πατέρας. Αντίστροφα μπορεί μια γυναίκα να έπιασε τον άντρα της να την απατά και να την κακοποιούσε και να την έδερνε, αλλά αυτό δεν σημαίνει ότι το παιδί δεν έχει δικαίωμα να μεγαλώνει και με τους δύο γονείς».\nΟ γνωστός διακοσμητής, Σπύρος Σούλης, έκανε μια ανάρτηση στο Twitter και αναφέρθηκε σ’ αυτό το θέμα, τονίζοντας μεταξύ άλλων, πως: «πατέρας που κακοποιεί την γυναίκα του βλέπει το παιδί μόνο σε επισκεπτήριο φυλακής».\nΑναλυτικά στην ανάρτησή του αναφέρει: «Ο πατέρας που δέρνει και κακοποιεί την σύζυγο του, όχι, δεν έχει δικαίωμα στην συνεπιμέλεια του παιδιού του, έχει δικαίωμα να βλέπει το παιδί του στο επισκεπτήριο της φυλακής, ΑΝ το παιδί το θέλει. Ντροπή σας να λέτε τέτοια πράγματα μέσα στη Βουλή!».\nPrevΠροηγούμενο ΆρθροΜαθήτρια «καθηλώνει» τους «ειδικούς»: Φτιάχνετε φοβισμένα παιδιά στα σχολεία – ΒΙΝΤΕΟ\nΕπόμενο ΆρθροΟ Τύπος σήμερα 21/5/2021Next


Δαφνί: Τρακάρισμα με δύο γυναίκες νεκρές - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΚΟΙΝΩΝΙΑ Δαφνί: Τρακάρισμα με δύο γυναίκες νεκρές\nΤραγικό δυστύχημα σημειώθηκε χθες το μεσημέρι (26/1) στο 4ο χλμ της νέας εθνικής οδού Δαφνίου – Σκάλας.\nΙΧΕ αυτοκίνητο που οδηγούσε 29χρονος υπήκοος Βουλγαρίας συγκρούστηκε σφοδρά με άλλο ΙΧ αυτοκίνητο με οδηγό 71χρονο έλληνα. Αποτέλεσμα ήταν ο θανάσιμος τραυματισμός μιας 26χρονης βουλγάρας και μιας 61χρονης ελληνίδας. Οι δύο άτυχες γυναίκες ήταν συνεπιβάτισσες στα παραπάνω οχήματα.\nΠροηγούμενο άρθρο“Ντροπή σας κ. Σαμαρά. Ακραίος μέχρι τέλους”\nΕπόμενο άρθροΑύριο ο εσπερινός για τη γιορτή των Τριών Ιεραρχών


Ο Τούρκος δικτάτορας αγνόησε τους πάντες, προχωρεί σε ρήξη για την Κύπρο: Η ανταπόκριση του Μιχάλη Ιγνατίου | Hellasjournal.com\nΟ ισλαμιστής πρόεδρος της Τουρκίας, Ταγίπ Ερντογάν, μετον κατοχικό ηγέτη Ερσιν Τατάρ λαμβάνουν μέρος στην παρέλαση για τη μαύρη επέτειο της τουρκικής εισβολής. Φωτογραφία Τουρκική Προεδρία\nΗ Κύπρος αντιμετώπισε σήμερα τη λαίλαπα Ερντογάν, ο οποίος αγνόησε όλες, μα όλες τις εκκλήσεις διεθνών οργανισμών και κυβερνήσεων. Και έκανε ακριβώς τα αντίθετα απ’ όσα του ζήτησαν οι Ευρωπαίοι, οι Αμερικάνοι, ακόμα και οι Ρώσοι…\nΤο μόνο, που δεν έπραξε στη διάρκεια της παράνομης επίσκεψης του στην κατεχόμενη Κύπρο, ήταν η απόφαση να μην μεταβεί τελικά στην κατεχόμενη Αμμόχωστο. Αλλά, κατά τη γνώμη μου, το ότι δεν πήγε δεν σημαίνει τίποτα. Διότι αυτό που σχεδίασε, για το άνοιγμα ενός σημείου στην περίκλειστη πόλη, το υλοποίησε.\nΆλλωστε, δεν πήγε στην Αμμόχωστο για να το εκμεταλλευθεί στις συζητήσεις του με τους Ευρωπαίους και τους Αμερικανούς.\nΤα νέα που έρχονται από την Ουάσιγκτον δεν είναι καλά για τον Ερντογάν.\nΠρώτος ο γερουσιαστής Ρόμπερτ Μενέντεζ, από τη θέση του προέδρου της Επιτροπής Διεθνών Σχέσεων, κεραυνοβόλησε τον Ερντογάν στη διάρκεια συνεδρίασης για την έγκριση του διορισμού της υφυπουργού Εξωτερικών με αρμοδιότητα την Ευρώπη.\nΞυπνήσαμε σήμερα, είπε ο γερουσιαστής, και σε ότι αφορά την Ανατολική Μεσόγειο, διαβάσαμε μια δήλωση του Προέδρου της Τουρκίας για την Κύπρο, σχετικά με τα Βαρώσια. Αυτό που έκανε παραβιάζει τα Ψηφίσματα του ΟΗΕ για την Αμμόχωστο και την Κύπρο. Ο Ερντογάν παραβιάζει όλες τις αποφάσεις του Συμβουλίου Ασφαλείας του ΟΗΕ, είπε ο κ. Μενέντεζ, έντονα θυμωμένος.\nΟ γερουσιαστής ζήτησε από το Στέιτ Ντιπάρτμεντ να γίνει η Κύπρος προτεραιότητα του και ζήτησε από τη νέα επικεφαλής της Διεύθυνσης Ευρώπης όπως η Αμερική αντισταθεί στην αδιαλλαξία και τις προκλήσεις της Τουρκίας σε ότι αφορά την Κύπρο.\nΗ Δρ. Κάρεν Ντόνφριντ, υποψήφια για τη θέση της υφυπουργού Εξωτερικών για Ευρωπαϊκές υποθέσεις εξέπληξε με την απάντηση της, διότι αυτή θα ασχολείται απ’ εδω και πέρα με το Κυπριακό και τα θέματα της Τουρκίας.\nΧρειάζεται, είπε, να παραπέμψουμε την κατάσταση (με τα Βαρώσια) στο Συμβούλιο Ασφαλείας, χρειάζεται να ενθαρρύνουμε τη διεθνή κοινότητα να δώσει ισχυρή απάντηση σ’ αυτή την ενέργεια, είπε, καταθέτοντας στην Επιτροπή Διεθνών Σχέσεων της Γερουσίας.\nΗ κ. Ντόνφριτν πρόσθεσε ότι:\n«Δεν γνωρίζω αν η αμερικανική κυβέρνηση έχει ήδη εκδώσει ανακοίνωση γι’ αυτό (το θέμα), αλλά είμαι βέβαιη ότι η ενέργεια (του Ερντογάν) θα τύχει καταδίκης. Παρόμοιες ενέργειες είναι προκλητικές, αποσταθεροποιούν την περιοχή και αποτελούν εμπόδιο σε οποιαδήποτε διευθέτηση στη βάση της διζωνικής δικοινοτικής ομοσπονδίας”.\n“Αν επικυρωθεί ο διορισμός μου”, συνέχισε, “θα εργαστώ στενά μαζί σας σ’ αυτό. Ειδικά για την περίπτωση των Βαρωσίων, νομίζω χρειάζεται να παραπέμψουμε την κατάσταση στο Σ.Α. του ΟΗΕ. Χρειάζεται να ενθαρρύνουμε τη διεθνή κοινότητα να δώσει ισχυρή απάντηση σ’ αυτή την ενέργεια», σημείωσε.\nΣε ότι αφορά το Στέιτ Ντιπάρτμεντ οι πληροφορίες αναφέρουν ότι η απόφαση του Ερντογάν για την Αμμόχωστο δεν θα γίνει αποδεκτή, καθώς παραβιάζει σημαντικές αποφάσεις των Ηνωμένων Εθνών.\nΗ Ουάσιγκτον είχε καταστήσει σαφές στην Άγκυρα, πριν από την παράνομη επίσκεψη ότι δεν πρέπει να αλλάξει το καθεστώς της Αμμοχώστου. Με την αναγγελία για το άνοιγμα έστω και μίας μικρής περιοχής, παραβιάστηκε το ιστορικό, θα έλεγα ψήφισμα 550, αλλά και η απόφαση 789 του Συμβουλίου Ασφαλείας, που αναφέρονται ειδικά στην Αμμόχωστο.\nΣύμφωνα με τις πληροφορίες, οι Αμερικανοί ανησυχούν βαθύτατα μετά τις δηλώσεις και τις πράξεις του Ερντογάν στην κατεχόμενη Κύπρο και ειδικά στην Αμμόχωστο.\nΜε βάση τις πληροφορίες, ότι ο σύμβουλος Εθνικής Ασφάλειας, Τζέικ Σάλιβαν ζήτησε από τον Ερντογάν μέσω του Ιμπραήμ Καλίν, να μην επισκεφθεί την Αμμόχωστο και να μην ανακοινώσει αλλαγές στο καθεστώς της πόλης, ο Ερντογάν θα ισχυριστεί ότι δεν έκανε το πρώτο -δεν πήγε δηλαδή στην Αμμόχωστο- και έπραξε το δεύτερο, αποστρατικοποίησε μέρος της πόλης για να κινηθεί δήθεν η οικονομία.\nΌμως, οι Αμερικανοί δεν θα δεχθούν τη δικαιολογία του. Οι πληροφορίες που έχουμε είναι ότι θα υπάρξει ηχηρή, πιστεύω, απάντηση. Ήδη ξεκίνησαν να δημοσιοποιούνται οι ισχυρές αντιδράσεις Αμερικανών νομοθετών.\nΤο συμπέρασμα της σημερινής μέρας είναι ότι ο Ερντογάν “σκότωσε” κυριολεκτικά τις συνομιλίες για την επίλυση του Κυπριακού.\nΣτην ψεκασμένη διαδήλωση πήγαν χιλιάδες, για την Αμμόχωστο πολύ λίγοι: Η ανταπόκριση του Μιχάλη Ιγνατίου από την Κύπρο


12 Ιανουαρίου, 2007 στο 10:48 μμ\n– Είμαστε ουραγοί στην ανταγωνιστικότητα, προτελευταίοι στην επίτευξη των στόχων της Λισσαβώνας, και δεν διαφαίνεται καμία πρόοδος στον τομέα αυτό.\n13 Ιανουαρίου, 2007 στο 1:41 μμ\nΕιδικά για την αποπομπή του Παλαιοκρασσά, του πλέον άσχετου σε θέματα διοίκησης επιχειρήσεων και δη στο management μιας τόσο μεγάλης και νευραλγικής επιχείρησης όπως η ΔΕΗ, του πλέον αναχρονιστικού και πεπαλαιωμένου μυαλού, βάζω στο Σιούφα πολύ καλό βαθμό.\n16 Φεβρουαρίου, 2007 στο 8:44 μμ\nΕλάτε τώρα. Μιλάμε για τον υπουργό ανάπτυξης που στα επιτεύγματα του 2005 συμπεριέλαβε την νίκη στη Eurovision. Δεν μπορώ να βαθμολογήσω σοβαρά. Νο πουά.\n16 Φεβρουαρίου, 2007 στο 11:16 μμ\nThy party ITS over!!!\n17 Φεβρουαρίου, 2007 στο 3:33 μμ\nΠολύ αρνητικό το γεγονός ότι με το νέο νομοσχέδιο για την ανάπτυξη των ανανεώσιμων πηγών ενέργειας έστειλε τις ΑΠΕ τουλάχιστον 2 χρόνια πίσω. Όπως και η πλειοψηφία των συμπατριωτών μας έτσι και αυτός δεν ακούει εύκολα τους άλλους. Το προηγούμενο σχέδιο νόμου του υφυπουργού του ήταν σαφώς καλύτερο. Έτσι, το Ελ Ντοράντο του ελληνικού γεωγραφικού χώρου θα περιμένει μερικά χρόνια ακόμα μέχρι να ανακαλυφθεί και αναπτυχθεί. Αντίθετα δόθηκαν σκανδαλώδης τιμές και επιδοτήσεις στα φωτο-βολταϊκά που απ’ ότι, λίγο, ξέρω βασίζονται στο υπερκαθαρό πυρίτιο που δεν το φτιάχνομαι εμείς και άρα πολύ λίγες θέσεις εργασίες θα δημιουργηθούν. Απεναντίας, οι ηλιακοί θερμοσίφωνες, για παράδειγμα, που κατασκευάζονται σε συντριπτικό ποσοστό στην Ελλάδα, και μας έχουν φέρει στην 2 ή 3 θέση στην παγκόσμια κατάταξη εγκαταστημένης ισχύος, δεν επιδοτούνται. Για μικρο-υδροηλεκτρικά έργα έχουν αναγνωριστεί περίπου 2300 θέσεις, έχουν αναπτυχθεί 55 και κατασκευάζονται άλλες 5 ή 6. Εγκατεστημένη ισχύς 50 MW. Μαζί όλες οι ΑΠΕ φτάνουν σε περίπου 700 MW, δηλ. 6% της μεγίστης ισχύος του συστήματος. Σε παραγωγή έργου, όμως, δεν ξεπερνούν το 2,5% σε ετήσια βάση.\nΣτο συγκεκριμένο θέμα ο υπουργός Σιούφας δεν περνάει τη βάση. Μπορούσε και έπρεπε να είχε κάνει καλύτερη δουλειά. – Βαθ. 2.\n3 Αυγούστου, 2007 στο 7:03 πμ\nΛόγια και μόνο λόγια Απουσία έργων. Ευτυχώς συνεργάστηκε με τον Παπαθανασίου και ρίξαν και τις τιμές των καυσίμων. Βαθμός-1\n3 Αυγούστου, 2007 στο 4:54 μμ\nΟταν ακούς απο υπουργό να λέει επανειλλημένως στην τηλεόραση ότι εχουμε την πιο φθηνη βενζίνη στήν ευρώπη χωρίς να λαμβάνει υπόψη τους μισθούς έξω τότε μας περνάει για βλάκες.\n3 Αυγούστου, 2007 στο 5:56 μμ\nΘα έπρεπε να λέγεται υπουργός υποανάπτυξης. Επί των ημερών του για να πάρει μια μικρή επιχείρηση επιδότηση από τον ΕΟΜΕΧ ή θα πρέπει να λαδώσει ή να δείχνει γαλάζια κομματική ταυτότητα.Αλήθεια είναι τόσο δύσκολο να υπάρχει δημόσια υπηρεσία που να αναλαμβάνει τη σύνταξη φακέλλου εταιρειών που δικαιούνται επιδότηση ώστε να μην πέφτουν τόσοι επιχειρηματίες θύματα αετονύχηδων;\n4 Αυγούστου, 2007 στο 10:22 πμ\nΣτα συν του οι συμφωνίες που εκανε για την ενέργεια με ρώσους και τουρκους. (Με την βοήθεια Καραμανλή και όχι Ντόρας.)\n2 Σεπτεμβρίου, 2007 στο 8:01 μμ\nΑπό άρθρο του στο Βήμα:\nΛοιπόν, κάποιος πρέπει να πάρει στον κ. Σιούφα (και στους υπόλοιπους της ΝΔ) ένα λεξικό για να ψάξουν τη σημασία της λέξης «μεταρρύθμιση». Από το λεξικό Μπαμπινιώτη: «η μεταβολή του ρυθμού, του τρόπου λειτουργίας, οργάνωσης, ή της μορφής μιας κατάστασης ή ενός συστήματος …». Η μείωση του συντελεστή φορολόγησης των επιχειρήσεων ΔΕΝ είναι μεταρρύθμιση. Είναι ένα ΜΕΤΡΟ. Ο νόμος Γιαννάκου για τα πανεπιστήμια ΔΕΝ ήταν μεταρρύθμιση. Ήταν μιά συλλογή ΜΕΤΡΩΝ. Και ούτω καθεξής. Ο κ. Λούλης φαίνεται τους είπε ότι η λέξη «μεταρρύθμιση» πουλάει και την τσαμπουνάνε κάθε λίγο και λιγάκι.\nΤον υπερεκτίμησα τον κ. Σιούφα στο αρχικό μου σχόλιο. Το τελικό νομοσχέδιο για την έρευνα ήταν πολύ κατώτερο των προσδοκιών που δημιούργησαν οι αρχικές εξαγγελίες. Μειώνω το βαθμό μου σε 2.\n8 Σεπτεμβρίου, 2007 στο 8:04 μμ\nΜε διαφορά ο πιο άχρηστος υπουργός,ούτε περίπτερο δεν μπορεί να διοικησει,τα ρουσφέτια είναι το αγαπημένο του άθλημα,αν κοιτάξει κανείς τις προσλήψεις που έχει κάνει μόνο στην ΕΚΟ-Φ.Α θα καταλάβει,σχεδόν όλοι έχουν σαν τόπο καταγωγής την Καρδίτσα…Η νέα του ασχολία είναι να τσεκάρει άτομα που είναι στο πρόγραμμα Stage και αν είναι τυχεροί και έχουν σαν τόπο καταγωγής την Καρδίτσα έχουν και μία θέση στον Δημόσι Τομέα !!! Είσαι από Καρδίτσα ??? Ψήφισε Σιούφα !!! Κάπου θα σε βολέψει !!! Αν πάλι είσαι από κάποιο άλλο μέρος της Ελλάδος και δεν ανήκεις στην Νέα Δημοκρατία ατύχησες…θα απολυθείς διότι πίανεις χώρο ο κ.Σιούφας κάποιον Καρδιτσιώτη θα θελήσει να βολέψει !!!\n27 Σεπτεμβρίου, 2007 στο 5:23 μμ\nΓια μενα ο πιο αξιολογος και εργατικος υπουργος κυβερνησεως εδω και χρονια.Μακαρι να ειχαμε κι αλλους που να δουλευουν 14 ωρες την ημερα στο υπυργειο τους.Χαρηκα για την εκλογη του ως προεδρου της Βουλης και ειμαι σιγουρη πως θα φανει η δουλεια του.\n18 Οκτωβρίου, 2007 στο 6:31 μμ\n18 Οκτωβρίου, 2007 στο 7:19 μμ\nκαι πόσα €€€€€? ε?….\n3 Νοεμβρίου, 2007 στο 6:28 μμ\n14 Νοεμβρίου, 2007 στο 11:28 μμ\nAγαπητέ, παλαιοκομματοκός Σιουφας ανήκει στο πανθεον της ΑΣΗΜΑΝΤΟΤΗΤΑΣ. Μόνη του αξία το ότι διορίζει μόνο Καρδιτσιώτες, άνθρωποι είναι και αυτοί. Συγκεκριμένα στο Συνήγορο του Καταναλωτή διόρισε επτα διοικητικόυς (γραμματείς)κατα παρέκλιση κάθε διαδικασίας (που σημαίνει χωρίς διαγωνισμό), εκ των οποίων οι πέντε απο την Καρδίτσα. Μεικτός μισθός 1500 ευρώ περίπου .\n14 Νοεμβρίου, 2007 στο 11:32 μμ\nSORRY, για τη βιασύνη αλλα οταν τα ειδα, «the party its over».\n14 Νοεμβρίου, 2007 στο 11:36 μμ\n15 Νοεμβρίου, 2007 στο 12:59 πμ\n15 Μαρτίου, 2008 στο 4:03 μμ\nΘυμάσται που ο Σιουφας έκανε τον «ψόφιο κοριό» και «ορκιζόταν» για την «ανεξαρτησία» των Ανεξάρτητων Αρχών όταν ΄φανερώθηκαν οι λαμογιές της επιτροπής ανταγωνισμού.\n21 Μαρτίου, 2008 στο 8:49 πμ\nΚυριοι οι ανθρωποι αυτοι ζουν με εισοδηματα των 30.000 euro\n21 Μαρτίου, 2008 στο 9:13 πμ\nΠέστα Γιώργο & sporeleos\n21 Μαρτίου, 2008 στο 9:16 πμ\nΧρόνια πολλά κ. Ποιητά!!!!!!!!!\n21 Μαρτίου, 2008 στο 9:21 πμ\n«Ζήσε Μαύρε μου να πάρεις σύνταξη… »\n3 Απριλίου, 2008 στο 8:19 μμ\nΞυλινος ο λογος του,δε μου φαινεται να καταλαβαινει ή ακομα και να πολυπιστευει αυτα που λεει….\n22 Ιουνίου, 2008 στο 1:35 πμ\nΜπλέ λαμόγιο με συνεργάτη το κάθαρμα Στεφάνου. Ασπόνδυλος, προιόν του κομματικού σωλήνα, χωρίς γνώσεις της διεθνούς πραγματικότητας.\n26 Ιουνίου, 2008 στο 3:59 μμ\n2 Αυγούστου, 2008 στο 12:42 πμ\n(μόλις το έστειλα μέσω email)\nανακοινώθηκε πρόσφατα στα ΜΜΕ ότι δόθηκαν στη δημοσιότητα οι δηλώσεις πόθεν έσχες 580 τέως και νυν βουλευτών. Αποσπάσματα δημοσιεύτηκαν σε εφημερίδες. Όμως όσο και αν προσπάθησα, δεν μπόρεσα να βρω ΟΛΑ τα στοιχεία. Θα μπορούσατε να μου τα στείλετε, ή να με κατευθύνετε σε ένα μέρος όπου είναι αναρτημένα;\n2 Αυγούστου, 2008 στο 4:58 πμ\nanaminate sto akoustiko sas!\n18 Αυγούστου, 2008 στο 5:40 μμ\nΚι όμως. Σήμερα με πήρε τηλέφωνο η προϊσταμένη του τμήματος Πόθεν Έσχες της Βουλής (άφησε μήνυμα). Μου είπε ότι τα Πόθεν Έσχες των βουλευτών δίνονται μόνο στους κοινοβουλευτικούς συντάκτες. Φυσικά διαφωνώ με αυτό. Νομίζω ότι θα έπρεπε να είναι προσβάσιμα από κάθε πολίτη. Θα έπρεπε να είναι αναρτημένα στο διαδίκτυο και μάλιστα με ορίζοντα πολλών χρόνων έτσι ώστε ο κάθε πολίτης να μπορεί να κάνει σύγκριση με προηγούμενες χρονιές.\n18 Αυγούστου, 2008 στο 6:24 μμ\nΑλλο ενα στοιχείο ανωριμότητας του πολιτικού συστήματος.\n1 Σεπτεμβρίου, 2008 στο 7:58 μμ\nΕκτός αυτού το περιστατικό έλαβε χώρα κάτω ακριβώς απο την έδρα του Προέδρου την ώρα που σε αυτήν καθόταν ο κ. Σιούφας . Άραγε δεν είδε τίποτα;\n1 Σεπτεμβρίου, 2008 στο 9:04 μμ\nΗ νοθεία ήταν προφανώς εντολή άνωθεν. Ποιος βουλευτής θα έπαιρνε την πρωτοβουλία από μόνος του να κάνει κάτι τέτοιο; Το συμβάν αυτό επιβεβαιώνει για μια ακόμα φορά ότι οι πολιτικοί στην Ελλάδα δεν έχουν κανένα ηθικό φραγμό. Είδατε και την αντίδραση της ΝΔ? Θέλουνε να βγούνε κι από πάνω. Νομίζουν ότι απευθύνονται σε κάφρους που δεν καταλαβαίνουν. Το χειρότερο ξέρετε ποιο είναι όμως; Και αυτό το θέμα θα ξεχαστεί γρήγορα, όπως έχουν ξεχαστεί τόσα και τόσα.\n1 Σεπτεμβρίου, 2008 στο 10:08 μμ\nΗ δήλωση του κ. Σιούφα εκτός που στερείται σοβαρότητας δε συνάδει και με το ύφος ενός Προέδρου της Βουλή, καθώς είναι απαράδεκτο να επιτίθεται ένας θεσμικός παράγοντας, ο χαρακτήρας του οποίου είναι βάσει του Συντάγματος διακομματικός, με τέτοιους χαρακτηρισμούς κατά ενος κοινοβουλευτικού κόμματος σε αυτήν την περίπτωση του ΠΑΣΟΚ.\n1 Σεπτεμβρίου, 2008 στο 10:11 μμ\nΔεν είναι και δεν ήταν ποτέ τίποτα άλλο απο ένα κομματόσκυλο πιστό στον Καραμανλή και χωρίς ιδιαίτερα προσόντα και γνώσεις(ούτε Αγγλικά δεν ξέρει).\n1 Σεπτεμβρίου, 2008 στο 10:49 μμ\nΟ ΣΚΑΙ ήταν επιφυλακτικός. Είπαν ότι τα ψηφοδέλτια ήταν μηχανογραφημένα και απαιτούνταν υπογραφές βουλευτών, οπότε ήταν δύσκολη η νοθεία. Πρέπει τότε να μας εξηγήσουν οι εμπλεκόμενοι τι είναι αυτά που βλέπουμε. Π.χ., τι είναι το χαρτί που τσαλακώνει και βάζει στην τσέπη του ο Αγοραστός; Τα ψώνια για το σουπερμάρκετ;\n1 Σεπτεμβρίου, 2008 στο 10:54 μμ\n30 Νοεμβρίου, 2008 στο 11:55 μμ\nΣυγχαρητήρια για το Νομοθετικό σας Έργο ως Υπουργός Ανάπτυξης, Ν. 2323/1995 Άρθρο 10 που με βάση την Απόφαση 3037/2008 του Συμβουλίου Επικρατείας κρίθηκε ότι αντίκειται στο Σύνταγμα.\n1 Δεκεμβρίου, 2008 στο 7:21 πμ\nΜεταφέρω αυτούσιο ποστ από άλλο μπλογκ (ανεμολογίτες)!!!\n3 Δεκεμβρίου, 2008 στο 5:31 μμ\nΟ Σιούφας ως πρόεδρος της Βουλής, περνά απαρατήρητος. Δεν έχει πάρει καμία πρωτοβουλία γιά την αναβάθμιση του έργου, αλλά και του κύρους της Βουλής. Η μόνη πρωτοβουλία που πήρε ήταν όταν στη δεύτερη ψηφοφορία στη Βουλή γιά την άρση της ασυλίας του ανυπότακτου διαρκείας βουλευτή του ΛΑΟΣ Κ.Αϊβαλιώτη «οργίασε» και «έδωσε τα ρέστα» του, ώστε ο πλαστογράφος βουλευτής – ο οποίος επί μία δεκαετία με πλαστά έγγραφα εξαπατούσε τις στρατιωτικές αρχές γιά να αποφύγει τη στράτευσή του, διαπράττοντας έτσι το πλέον ατιμωτικό αδίκημα – να μη βρεθεί αντιμέτωπος και δικασθεί ενώπιον της δικαιοσύνης.\n3 Δεκεμβρίου, 2008 στο 10:33 μμ\nΕγώ όταν έμαθα ότι έγινε πρόεδρος Βουλής σταυροκοπήθηκα.\n13 Ιανουαρίου, 2009 στο 7:12 μμ\nενας μικρος καραγκιοζης χαλβας\n2 Μαΐου, 2009 στο 2:56 μμ\nεν τω μεταξύ στην Α.Κ.Τ.Υ. το 2009 μετά Χριστόν….\n18 Ιουλίου, 2009 στο 10:21 μμ\n16 Οκτωβρίου, 2009 στο 3:45 μμ\n4 Νοεμβρίου, 2009 στο 4:34 μμ\n»Την Κυριακή η εφημερίδα «Real News» δημοσίευσε με φωτογραφίες ένα απίστευτο θέμα. Στο ιστορικό κτίριο της Βουλής, ο τέως πρόεδρός της, κ. Δημήτρης Σιούφας, τοιχογράφησε τον εαυτό του και την κόρη του! Σύμφωνα με την εφημερίδα, η τοιχογραφία ολοκληρώθηκε λίγες μέρες πριν από την προκήρυξη των εκλογών. Εγινε σε ένα χώρο ο οποίος βρίσκεται στην πλευρά της εισόδου επί της Βασιλίσσης Σοφίας, εκεί όπου οι υπάλληλοι της Βουλής υποδέχονται τους μαθητές.»\nΌτι υπήρξε άσος στο ρουσφέτι το ξέραμε. Ότι είναι τόσο μεγάλο ψώνιο που ντύνει τοίχους στη Βουλή με την αφεντομουτσουνάρα του και αυτή της κόρης του το αγνοούσαμε. Αν αυτοί είναι τα κορυφαία στελέχη της ΝΔ καταλαβαίνει κανείς τι κατιμάς ακολουθεί.\n20 Δεκεμβρίου, 2009 στο 8:57 μμ\nΠρώτο Θέμα, σελ. 16